О Б Р А З Л О Ж Е Њ Е

ФИНАНСИЈСКОГ ПЛАНА

РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ

ЗА 2020. ГОДИНУ

Октобар 2019. године

1. ПРАВНИ ОСНОВ ЗА ДОНОШЕЊЕ ФИНАНСИЈСКОГ ПЛАНА

РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ

Правни основ за доношење финансијског плана Републичког фонда за здравствено осигурање (у даљем тексту: Републички фонд) садржан је у одредбама члана 6. Закона о буџетском систему („Службени гласник РС“, бр. 54/09, 73/10, 101/10, 101/11, 93/12, 62/13, 63/13-испр., 108/13, 142/14, 68/15 - др. закон, 103/15, 99/16, 113/17, 95/18, 31/19 и 72/19), којим је прописано да финансијски план организација обавезног социјалног осигурања доноси надлежни орган организације за обавезно социјално осигурање, у складу са законом и другим прописом, уз сагласност Народне скупштине. Такође, чланом 241. став 1. тачка 4) Закона о здравственом осигурању („Службени гласник РС”, брoj 25/19 - у даљем тексту: Закон) прописано је да Управни одбор Републичког фонда доноси финансијски план и завршни рачун.

Чланом 38. Закона о буџетском систему прописано је да су организације обавезног социјалног осигурања обавезне да припреме финансијске планове на основу смерница утврђених Фискалном стратегијом. Према истом члану овог закона, надлежно министарство обавезно је да финансијски план организације за обавезно социјално осигурање достави министру надлежном за послове финансија.

2. ПРАВНИ ОСНОВ ЗА ПЛАНИРАЊЕ ПРИХОДА И ПРИМАЊА

*2.1. Правни основ за планирање прихода и примања*

Правни основ за планирање прихода и примања садржан је у одредбама члана 168. Закона, којим је прописано да се средства за финансирање права из обавезног здравственог осигурања обезбеђују уплатом доприноса за обавезно здравствено осигурање и из других извора.

У члану 253. Закона прописано је да приходе Републичког фонда чине средства од:

* доприноса за обавезно здравствено осигурање;
* премијe за добровољно здравствено осигурање које организује и спроводи Републички фонд;
* имовине којом располаже Републички фонд;
* домаћих и иностраних кредита и зајмова;
* других средстава, у складу са законом.

*2.1.1. Средства за* з*дравствену заштиту лица из члана 16. Закона*

Чланом 16. став 1. Закона предвиђено је да се лица која не испуњавају услове за стицање својства осигураника из члана 11. Закона, или која не испуњавају услове да буду осигурани као чланови породице осигураника, смaтрају осигураницима у смислу Закона, и то:

1) деца до навршених 18 година живота, школска деца и студенти до краја прописаног школовања, а најкасније до навршених 26 година, у складу са законом;

2) лица у вези са планирањем породице, као и у току трудноће, порођаја и материнства до 12 месеци након порођаја;

3) лица старија од 65 година живота;

4) особе са инвалидитетом, по прописима о пензијском и инвалидском осигурању, као и ментално недовољно развијена лица;

5) лица у вези са лечењем од заразних болести које су утврђене посебним законом којим се уређује област заштите становништва од заразних болести, малигних болести, шећерне болести, психозе, епилепсије, мултипле склерозе, лица у терминалној фази хроничне бубрежне инсуфицијенције, системске аутоимуне болести, реуматске грознице, болести зависности, оболели од ретких болести; као и лица обухваћена здравственом заштитом у вези са давањем и примањем органа, ћелија и ткива;

6) монаси и монахиње;

7) корисници новчане социјалне помоћи, односно корисници смештаја у установе социјалне заштите или у друге породице, односно корисници посебне новчане накнаде за родитеља, у складу са законом;

8) корисници породичне инвалиднине, односно месечног новчаног примања по прописима о заштити бораца, војних инвалида и цивилних инвалида рата;

9) незапослена лица чији су месечни приходи испод прихода утврђених у складу са овим законом;

10) корисници помоћи - чланови породице чији је хранилац на одслужењу војног рока;

11) лица ромске националности која због традиционалног начина живота немају стално пребивалиште, односно боравиште у Републици Србији;

12) жртве насиља у породици;

13) жртве трговине људима;

14) жртве тероризма;

15) борци којима је статус борца утврђен у складу са прописима о заштити бораца.

Ставом 3. истог члана прописано је да се осигураником, у смислу Закона, сматра и лице коме је надлежни републички орган утврдио статус избеглог, односно прогнаног лица из бивших република СФРЈ, ако испуњава услов из става 2. овог члана и ако има боравиште на територији Републике Србије.

Чланом 16. став 4. Закона предвиђено је да се средства за уплату доприноса за наведене осигуранике обезбеђују у буџету Републике Србије.

*2.1.2. Средства за исплату 35% од основа за накнаду зараде у случају*

*привремене спречености за рад због болести или компликације у вези*

*са одржавањем трудноће*

У члану 95. ст. 4. и 5. Закона утврђено је да се у случају привремене спречености за рад због болести или компликације у вези са одржавањем трудноће, почев од 31. дана привремене спречености за рад, висина накнаде зараде обезбеђује у износу од 100% од основа за накнаду зараде, с тим што се из средстава обавезног здравственог осигурања обезбеђује износ од 65% од основа за накнаду зараде, као и износ од 35% од основа за накнаду зараде из средстава буџета Републике Србије која се преносе Републичком фонду, који у име и за рачун буџета Републике Србије уплаћује средства на рачун послодавца.

*2.1.3. Средства за здравствену заштиту лица*

*оболелих од ретких болести*

Планирање средстава за здравствену заштиту лица оболелих од одређених ретких болести врши се на основу члана 52. ст. 4. и 5. Закона, члана 5. став 2. и члана 18. став 2. Закона о играма на срећу („Службени гласник РС“, бр. 88/11, 93/12, 30/18 и 95/18).

У члану 52. став 4. Закона дефинисано је да се у буџету Републике Србије обезбеђују средства за лечење оболелих од одређених врста ретких болести под условом да Републички фонд не може да обезбеди довољан износ средстава за лечење тих обољења од уплате доприноса за обавезно здравствено осигурање, као и из других извора финансирања у складу са законом. У ставу 5. истог члана, дефинисано је да Влада, за сваку календарску годину, на предлог министра надлежног за послове здравља, доноси акт којим се утврђују врсте ретких болести, као и друга питања од значаја за лечење оболелих од ових болести за које се средства обезбеђују у буџету Републике Србије.

*2.1.4. Приходи од доприноса за обавезно здравствено осигурање по основу конверзије потраживања Републичког фонда за доприносе за здравствено осигурање у трајни улог у капиталу привредних друштава*

Одлуке о конверзији потраживања доносе се на основу закључака Владе донетих у складу са одредбама Закона о приватизацији („Службени гласник РС“, бр. 83/14, 46/15, 112/15 и 20/16-аутентично тумачење), односно Закона о стечају („Службени гласник РС“, бр. 104/09, 99/11 - др. закон, 71/12 - одлука УС, 83/14, 113/17, 44/18 и 95/18), којима се државним повериоцима налаже - препоручује конверзија потраживања у трајни улог у капиталу субјекта приватизације. Чланом 2. став 1. тачка 28) Закона о приватизацији дата је дефиниција државних поверилаца, међу којима је са наведеним статусом утврђен Републички фонд. Чланом 77. став 1. Закона о приватизацији прописано је да се у поступку приватизације, може спровести конверзија потраживања поверилаца у трајни улог субјекта приватизације, ако Влада донесе одлуку о конверзији потраживања државних поверилаца у трајни улог субјекта приватизације, док је чланом 77. став 2. прописано да су државни повериоци дужни да конвертују потраживања у капитал ако је Влада донела одлуку из става 1. овог члана.

3. ПРАВНИ ОСНОВ ЗА ПЛАНИРАЊЕ РАСХОДА И ИЗДАТАКА

Правни основ за планирање расхода и издатака Републичког фонда садржан је у члану 254. Зaкона у коме је прописано да се средства Републичког фонда користе само за намене одређене законом, и то за:

* остваривање права осигураних лица из обавезног здравственог осигурања,
* унапређивање система здравственог осигурања,
* остваривање права осигураних лица из добровољног здравственог осигурања које организује и спроводи Републички фонд,
* трошкове спровођења здравственог осигурања,
* друге расходе, у складу са законом.

4. ПЛАНСКИ ЕЛЕМЕНТИ ЗА ДОНОШЕЊЕ ФИНАНСИЈСКОГ ПЛАНА

На основу закључака са састанка одржаног дана 29.10.2019. године у Министарству финансија, коме су присуствовали представници Министарства финансија, Министарства здравља и Републичког фонда (у даљем тексту: састанак) утврђени су релевантни инпути (параметри) за састављање Финансијског плана Републичког фонда за здравствено осигурање за 2020. годину (у даљем тексту: Финансијски план за 2020. годину), и то:

* укупни планирани приходи и примања 283.311.635.000 динара;
* доприноси за здравствено осигурање 194.957.545.000 динара;
* трансфер из буџета у износу од 22.900.000.000 динара, од којих:
  + са раздела Министарства финансија 12.500.000.000 динара и то: 12.200.000.000 динара због смањене стопе доприноса за здравствено осигурање и 300.000.000 динара по основу доприноса за здравствено осигурање за одређена привредна друштва;
  + са раздела Министарства здравља 10.400.000.000 динара и то: 3.300.000.000 динара за накнаду зараде у случају привремене спречености за рад због болести или компликација у вези са одржавањем трудноће, 2.400.000.000 динара за здравствену заштиту лица оболелих од ретких болести, 4.600.000.000 динара за здравствену заштиту лица која се сматрају осигураницима по члану 16. Закона и 100.000.000 динара за подршку активностима Банке репродуктивних ћелија;
* укупни планирани расходи и издаци 283.311.635.000 динара;
* плате и додаци запослених у здравственим установама и Републичком фонду и расходи здравствене заштите 263.315.035.000 динара.

У Закону о буџетском систему дефинисано је повећање плата почев од плате за новембар 2019. године, и то:

* за организације обавезног социјалног осигурања, осим Фонда за социјално осигурање војних осигураника − за 8%;
* за здравствене установе, осим војноздравствених установа:
* доктору медицине, доктору стоматологије/доктору денталне медицине, магистру фармације и магистру фармације − медицинском биохемичару са завршеним интегрисаним академским студијима здравствене струке − за 10%;
* медицинској сестри, здравственом техничару, односно другом лицу са завршеном одговарајућом високом, односно средњом школом здравствене струке − за 15%;
* осталим запосленим (немедицинском особљу) − за 8%.
* за здравствене раднике запослене у установама социјалне заштите право на повећање плате остварује се у процентима као за здравствене установе.

Трансфери од организација обавезног социјалног осигурања планирани су на основу података достављених од Републичког фонда за ПИО и Националне службе за запошљавање.

Републички фонд за ПИО доставио је следеће податке о планираним трансферима у корист Републичког фонда у 2020. години:

* планирани трансфери за здравствено осигурање корисника пензија: осигураника запослених 50.800,00 милиона динара, осигураника самосталних делатности 3.440,00 милиона динара и осигураника пољопривредника 2.611,00 милиона динара;
* планирани трансфери по основу доприноса за здравствено осигурање корисника новчаних накнада из члана 224. Закона о пензијском и инвалидском осигурању у износу од 25,00 милиона динара;
* планирани трансфери по основу накнаде зараде од дана инвалидности до дана правоснажности решења 220,00 милиона динара, и то: за осигуранике запослене 200,00 милиона динара и осигуранике самосталних делатности 20,00 милиона динара.

Национална служба за запошљавање доставила је податке о планираним трансферима у корист Републичког фонда у 2020. години, и то:

* допринос за здравствено осигурање незапослених лица 1.348,27 милиона динара;
* допринос за здравствено осигурање по члану 45. Закона о доприносима за обавезно социјално осигурање 7,25 милиона динара.

За припрему Финансијског плана за 2020. годину коришћени су и следећи подаци:

* остварени приходи и примања и извршени расходи и издаци у периоду јануар - септембар 2019. године;
* висина обавеза по врстама са пројекцијом на годишњи ниво;
* подаци прикупљени од здравствених установа чији је оснивач Република   
  Србија, аутономна покрајина и јединица локалне самоуправе, и то: процена прихода и примања и расхода и издатака за 2020. годину по изворима, процена потребних средстава за јубиларне награде и отпремнине за уговорене раднике, процена средстава по основу обавеза које произилазе из Закона о професионалној рехабилитацији и запошљавању особа са инвалидитетом („Службени гласник РС“, бр. 36/09 и 32/13);
* процењена средства по основу конверзије потраживања Републичког фонда за доприносе за здравствено осигурање у трајни улог у капиталу привредних друштава у износу од 2.000,00 милиона динара.

5. ОСНОВНИ ПОДАЦИ О РЕПУБЛИЧКОМ ФОНДУ

Републички фонд је правно лице основано Законом са статусом организације за обавезно социјално осигурање у коме се остварују права из здравственог осигурања и обезбеђују средства за обавезно здравствено осигурање, у складу са Законом.

Републички фонд послује под следећим називом:

РЕПУБЛИЧКИ ФОНД ЗА ЗДРАВСТВЕНО ОСИГУРАЊЕ

11000 Београд, Јована Мариновића бр. 2

|  |  |
| --- | --- |
| ПИБ | 101288707 |
| МАТИЧНИ БРОЈ | 06042945 |
| РЕГИСТАРСКИ БРОЈ | 6012578688 |
| ШИФРА ДЕЛАТНОСТИ | 075300 |
| ПОДРАЧУН БУЏЕТСКИХ  СРЕДСТАВА ДИРЕКЦИЈЕ | 840-26650-09 |

Покрајински фонд за здравствено осигурање (у даљем тексту: Покрајински фонд) је организациона јединица Републичког фонда.

У Републичком фонду су, као организациони делови, образоване филијале (чије су ниже организационе јединице испоставе), и то:

|  |  |  |  |  |
| --- | --- | --- | --- | --- |
| Р. бр. | Филијала | Седиште | Број испостава | Број истурених шалтера |
| 1. | за Севернобачки округ | Суботица | 2 |  |
| 2. | за Средњебанатски округ | Зрењанин | 4 |  |
| 3. | за Севернобанатски округ | Кикинда | 5 |  |
| 4. | за Јужнобанатски округ | Панчево | 7 |  |
| 5. | за Западнобачки округ | Сомбор | 3 |  |
| 6. | за Јужнобачки округ | Нови Сад | 10 |  |
| 7. | за Сремски округ | Сремска Митровица | 6 |  |
| 8. | за Мачвански округ | Шабац | 7 |  |
| 9. | за Колубарски округ | Ваљево | 5 |  |
| 10. | за Подунавски округ | Смедерево | 2 |  |
| 11. | за Браничевски округ | Пожаревац | 6 |  |
| 12. | за Шумадијски округ | Крагујевац | 6 |  |
| 13. | за Поморавски округ | Јагодина | 5 |  |
| 14. | за Борски округ | Бор | 3 | 1 |
| 15. | за Зајечарски округ | Зајечар | 2 |  |
| 16. | за Златиборски округ | Ужице | 9 |  |
| 17. | за Моравички округ | Чачак | 3 | 1 |
| 18. | за Рашки округ | Краљево | 2 | 1 |
| 19. | за Расински округ | Крушевац | 5 | 3 |
| 20. | за Нишавски округ | Ниш | 7 |  |
| 21. | за Топлички округ | Прокупље | 3 |  |
| 22. | за Пиротски округ | Пирот | 3 |  |
| 23. | за Јабланички округ | Лесковац | 5 | 3 |
| 24. | за Пчињски округ | Врање | 7 |  |
| 25. | за Косовски, Пећки и Призренски округ | Приштина – у Грачаници | 6 |  |
| 26. | за Косовскомитровачки округ | Косовска Митровица | 4 |  |
| 27. | за Косовскопоморавски округ | Гњилане | 2 |  |
| 28. | за град Београд | Београд | 17 |  |
| 29. | Нови Пазар | Нови Пазар | 1 |  |
|  | Укупно: |  | 147 | 9 |

Републички фонд има 31 филијалу (две не функционишу, и то: у Призрену и Пећи, a филијала у Грачаници највећим делом покрива подручје ових филијала).

У Републичком фонду функционише 29 филијала у којима осигурана лица Републички фонда остварују права из здравственог осигурања.

На дан 30.06.2019. године број запослених у Републичком фонду je 2.026 радника.

У табеларном прегледу дата је структура запослених радника по стручној спреми:

|  |  |  |
| --- | --- | --- |
| Степен стручне спреме | Број запослених | Структура (%) |
| Стечено високо образовање на студијама II степена у трајању од најмање четири године (VII ССС) | 961 | 47,43% |
| Стечено високо образовање на студијама првог степена у трајању до три године (VI ССС) | 286 | 14,12% |
| Завршена средња стручна школа у петогодишњем трајању (V ССС) | 8 | 0,39% |
| Завршена средња стручна школа у четворогодишњем трајању (IV ССС) | 731 | 36,08% |
| Завршена средња стручна школа у трогодишњем трајању (III ССС) | 17 | 0,84% |
| Завршена основна школа | 23 | 1,14% |
| УКУПНО: | 2.026 | 100,00% |

6. ОСНОВНИ ПОДАЦИ О МРЕЖИ КОРИСНИКА СРЕДСТАВА РЕПУБЛИЧКОГ ФОНДА

Републички фонд обезбеђује здравствену заштиту осигураним лицима на основу уговора закључених са даваоцима здравствених услуга, и то са:

* здравственим установама из Плана мреже здравствених установа у складу са одредбама Уредбе о плану мреже здравствених установа ("Службени гласник РС", бр. 42/06, 119/07, 84/08, 71/09, 85/09, 24/10, 6/12, 37/12, 8/14, 92/15, 111/17,114/17-испр., 13/18, 15/18-испр. и 68/19);
* даваоцима здравствених услуга који нису у Плану мреже.

*6.1. Здравствене установе у Плану мреже*

Право из здравственог осигурања, односно из здравствене заштите, осигурана лица остварују у 342 здравствене установе из Плана мреже, и то:

|  |  |  |
| --- | --- | --- |
| Р.б. | Назив здравствене установе | Број здравствених установа |
| 1. | Домови здравља | 150 |
| 2. | Здравствени центри | 12 |
| 3. | Опште болнице | 30 |
| 4. | Специјалне болнице | 17 |
| 5. | Заводи | 17 |
| 6. | Институти | 12 |
| 7. | Клинике | 7 |
| 8. | Клиничко-болнички центри | 5 |
| 9. | Клинички центри | 4 |
| 10. | Здравствене установе за рехабилитацију | 20 |
| 11. | Институт/заводи за јавно здравље | 25 |
| 12. | Апотеке | 34 |
| 13. | Војне установе | 3 |
| 14. | Институт/заводи за трансфузију крви | 3 |
| 15. | Институт за вирусологију, вакцине и серуме и Завод за антирабичну заштиту | 2 |
| 16. | Завод за судску медицину | 1 |
|  | УКУПНО: | 342 |

*6.2. Даваоци здравствених услуга који нису у Плану мреже*

Здравствена заштита остварује се и преко:

* установа социјалне заштите,
* давалаца здравствених услуга које нису у Плану мреже, а који пружају услуге које се не могу обезбедити у оквиру постојећих капацитета здравствених установа у Плану мреже,
* ортопедских и оптичарских предузећа и радњи,
* апотека у приватном власништву.

7. ПЛАНИРАНИ ПРИХОДИ И ПРИМАЊА

Приходи и примања планирани у Финансијском плану за 2020. годину у односу на планиране приходе и примања у 2019. години износе:

(у 000 динара)

|  |  |  |  |  |
| --- | --- | --- | --- | --- |
| Економска класифи-кација | ПРИХОДИ И ПРИМАЊА | Финансијски план за 2019. годину | Финансијски план за 2020. годину | Индекс |
| 1 | 2 | 3 | 4 | 4/3x100 |
| 700000 | ТЕКУЋИ ПРИХОДИ | 273.897.430 | 283.309.065 | 103,44 |
| 720000 | СОЦИЈАЛНИ ДОПРИНОСИ | 175.100.000 | 194.957.545 | 111,34 |
| 721000 | Доприноси за социјално осигурање | 175.100.000 | 194.957.545 | 111,34 |
| 721100 | Доприноси за социјално осигурање на терет запослених | 80.564.520 | 90.032.073 | 111,75 |
| 721200 | Доприноси за социјално осигурање на терет послодавца | 84.018.900 | 93.414.193 | 111,18 |
| 721300 | Доприноси за социјално осигурање лица која обављају самосталну делатност и незапослених лица | 10.365.690 | 11.350.626 | 109,50 |
| 721400 | Доприноси за социјално осигурање који се не могу разврстати | 150.890 | 160.653 | 106,47 |
| 730000 | ДОНАЦИЈЕ И ТРАНСФЕРИ | 34.700.000 | 22.900.000 | 65,99 |
| 733000 | ТРАНСФЕРИ ОД ДРУГИХ НИВОА ВЛАСТИ | 34.700.000 | 22.900.000 | 65,99 |
| 733100 | Текући трансфери од других нивоа власти | 34.700.000 | 22.900.000 | 65,99 |
| 733160 | Текући трансфери од других нивоа власти у корист организација обавезног социјалног осигурања | 34.700.000 | 22.900.000 | 65,99 |
| 733161 | Текући трансфери од других нивоа власти у корист Републичког фонда за здравствено осигурање | 34.700.000 | 22.900.000 | 65,99 |
| 7331611 | Трансфери од буџета за здравствену заштиту лица из члана 16. Закона | 4.000.000 | 4.600.000 | 115,00 |
| 7331612 | Трансфери од буџета за подршку активностима Банке репродуктивних ћелија |  | 100.000 |  |
| 7331615 | Трансфери од буџета за здравствену заштиту лица оболелих од ретких болести | 2.000.000 | 2.400.000 | 120,00 |
| 7331616 | Трансфери од буџета - 35% накнаде зараде услед привремене спречености за рад преко 30 дана у вези са одржавањем трудноће | 3.000.000 | 3.300.000 | 110,00 |
| 7331617 | Трансфери од буџета по основу доприноса за здравствено осигурање за одређена привредна друштва по Закључку Владе | 200.000 | 300.000 | 150,00 |
| 7331618 | Трансфери од буџета због смањене стопе доприноса за здравствено осигурање | 25.450.000 | 12.200.000 | 47,94 |
| 7331619 | Трансфери од буџета услед очекиваног одлива запослених у здравственим установама | 50.000 |  | 0,00 |
| 740000 | ДРУГИ ПРИХОДИ | 6.458.376 | 4.800.000 | 74,32 |
| 741000 | ПРИХОДИ ОД ИМОВИНЕ | 320 | 320 | 100,00 |
| 742000 | ПРИХОДИ ОД ПРОДАЈЕ ДОБАРА И УСЛУГА | 4.782.556 | 3.031.030 | 63,38 |
| 742100 | Приходи од продаје добара и услуга или закупа од стране тржишних организација | 7.000 | 8.000 | 114,29 |
| 742160 | Приходи од закупа од стране тржишних организација у корист организација обавезног социјалног осигурања | 7.000 | 8.000 | 114,29 |
| 742200 | Таксе и накнаде | 20.000 | 20.000 | 100,00 |
| 742300 | Споредне продаје добара и услуга које врше државне нетржишне јединице | 4.755.556 | 3.003.030 | 63,15 |
| 742360 | Приходи организација обавезног социјалног осигурања од споредне продаје добара и услуга које врше државне нетржишне јединице | 4.755.556 | 3.003.030 | 63,15 |
| 743000 | НОВЧАНЕ КАЗНЕ И ОДУЗЕТА ИМОВИНСКА КОРИСТ | 500 | 500 | 100,00 |
| 745000 | МЕШОВИТИ И НЕОДРЕЂЕНИ ПРИХОДИ | 1.675.000 | 1.768.150 | 105,56 |
| 745100 | Мешовити и неодређени приходи | 1.675.000 | 1.768.150 | 105,56 |
| 745160 | Мешовити и неодређени приходи у корист организација обавезног социјалног осигурања | 1.675.000 | 1.768.150 | 105,56 |
| 745161 | Мешовити и неодређени приходи у корист Републичког фонда за здравствено осигурање | 25.000 | 43.150 | 172,60 |
| 745166 | Средства од 5% бруто премије осигурања од аутоодговорности | 1.650.000 | 1.725.000 | 104,55 |
| 770000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА | 1.090.000 | 1.090.000 | 100,00 |
| 771000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА | 574.000 | 381.500 | 66,46 |
| 772000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА ИЗ ПРЕТХОДНЕ ГОДИНЕ | 516.000 | 708.500 | 137,31 |
| 780000 | ТРАНСФЕРИ ИЗМЕЂУ БУЏЕТСКИХ КОРИСНИКА НА ИСТОМ НИВОУ | 56.549.054 | 59.561.520 | 105,33 |
| 781000 | ТРАНСФЕРИ ИЗМЕЂУ БУЏЕТСКИХ КОРИСНИКА НА ИСТОМ НИВОУ | 56.549.054 | 59.561.520 | 105,33 |
| 781300 | Трансфери између организација обавезног социјалног осигурања | 56.549.054 | 59.561.520 | 105,33 |
| 781310 | Трансфери од организација обавезног социјалног осигурања у корист Републичког фонда за здравствено осигурање | 56.549.054 | 59.561.520 | 105,33 |
| 781311 | Допринос за здравствено осигурање незапослених лица који плаћа Национална служба за запошљавање | 1.513.015 | 1.348.270 | 89,11 |
| 781312 | Допринос за здравствено осигурање корисника пензија и корисника других новчаних накнада који плаћа Републички фонд за ПИО за осигуранике запослене | 48.206.000 | 50.800.000 | 105,38 |
| 781313 | Трансфери од Републичког фонда за ПИО за осигуранике пољопривреднике у корист Републичког фонда за здравствено осигурање | 2.531.000 | 2.611.000 | 103,16 |
| 781314 | Трансфери од Републичког фонда за ПИО за осигуранике самосталних делатности у корист Републичког фонда за здравствено осигурање | 3.143.000 | 3.440.000 | 109,45 |
| 781315 | Допринос за здравствено осигурање корисника новчаних накнада из члана 224. Закона о пензијском и инвалидском осигурању | 26.000 | 25.000 | 96,15 |
| 781316 | Допринос за здравствено осигурање за лица која остварују накнаду зараде за време привремене спречености за рад (боловање) по прописима о здравственом осигурању, који плаћа Републички фонд за здравствено осигурање | 1.121.085 | 1.330.000 | 118,64 |
| 781317 | Допринос за здравствено осигурање који плаћа Национална служба за запошљавање по члану 45. Закона о доприносима за обавезно социјално осигурање | 8.954 | 7.250 | 80,97 |
| 800000 | ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ | 2.070 | 2.070 | 100,00 |
| 810000 | ПРИМАЊА ОД ПРОДАЈЕ ОСНОВНИХ СРЕДСТАВА | 2.070 | 2.070 | 100,00 |
| 811000 | Примања од продаје непокретности | 2.000 | 2.000 | 100,00 |
| 812000 | Примања од продаје покретне имовине | 50 | 50 | 100,00 |
| 813000 | Примања од продаје осталих основних средстава | 20 | 20 | 100,00 |
| 900000 | ПРИМАЊА ОД ЗАДУЖИВАЊА И ПРОДАЈЕ ФИНАНСИЈСКЕ ИМОВИНЕ | 500 | 500 | 100,00 |
| 920000 | ПРИМАЊА ОД ПРОДАЈЕ ФИНАНСИЈСКЕ ИМОВИНЕ | 500 | 500 | 100,00 |
| 921000 | Примања од продаје домаће финансијске имовине | 500 | 500 | 100,00 |
|  | УКУПНИ ПРИХОДИ И ПРИМАЊА | 273.900.000 | 283.311.635 | 103,44 |

Планирани приходи и примања за 2020. годину износе 283.311,64 милиона динара, што је за 9.411,64 милиона динара (3,44%) више од планираних приходa и примања за 2019. годину.

Структура планираних прихода и примања за 2020. и 2019. годину приказана је у следећој табели:

(у 000 динара)

|  |  |  |  |  |  |
| --- | --- | --- | --- | --- | --- |
| ПРИХОДИ И ПРИМАЊА | Финансијски план за 2019. годину | Учешће у укупним приходима и примањима у Финансијском плану за 2019. годину | Финансијски план за 2020. годину | Учешће у укупним приходима и примањима у Финансијском плану за 2020. годину | Индекс |
|  | 1 | 2 | 3 | 4 | 3/1x100 |
| Доприноси за здравствено осигурање | 175.100.000 | 63,93% | 194.957.545 | 68,82% | 111,34 |
| Трансфери од буџета | 34.700.000 | 12,67% | 22.900.000 | 8,08% | 65,99 |
| Трансфери од осталих ООСО | 56.549.054 | 20,64% | 59.561.520 | 21,02% | 105,33 |
| Остали приходи и примања | 7.550.946 | 2,76% | 5.892.570 | 2,08% | 78,04 |
| УКУПНИ ПРИХОДИ И ПРИМАЊА | 273.900.000 | 100,00% | 283.311.635 | 100,00% | 103,44 |

*7.1. Приходи од доприноса*

Приходи по основу доприноса за обавезно здравствено осигурање планирани су у износу од 194.957,55 милиона динара, што је за 19.857,55 милиона динара (11,34%) више у односу на приходе од доприноса планиране за 2019. годину. У укупним планираним приходима и примањима за 2020. годину, ови приходи учествују са 68,82%.

Приходи по основу доприноса за здравствено осигурање на терет запослених планирани су у износу од 90.032,07 милиона динара, што је за 9.467,55 милиона динара (11,75%) више у односу на план за 2019. годину.

Приходи по основу доприноса за здравствено осигурање на терет послодаваца планирани су у износу од 93.414,19 милиона динара, што је за 9.395,29 милиона динара (11,18%) више у односу на план за 2019. годину.

Приходи по основу доприноса за здравствено осигурање лица која обављају самосталну делатност и незапослених лица планирани су у износу од 11.350,63 милиона динара, што је за 984,94 милиона динара (9,50%) више у односу на план за 2019. годину.

Доприноси који се не могу разврстати планирани су у износу од 160,65 милиона динара, што је за 9,76 милиона динара (6,47%) више у односу на план за 2019. годину.

*7.2. Трансфери од организација обавезног социјалног осигурања*

Трансфери од организација обавезног социјалног осигурања планирани су у укупном износу од 59.561,52 милиона динара, што је за 3.012,47 милиона динара (5,33%) више у односу на планиране трансфере у 2019. години. Ови приходи учествују са 21,02% у укупно планираним приходима и примањима за 2020. годину.

Трансфери од организација обавезног социјалног осигурања у корист Републичког фонда планирани су на основу података које је доставио Републички фонд за ПИО и Национална служба за запошљавање.

Допринос за здравствено осигурање за лица која остварују накнаду зараде за време привремене спречености за рад (боловање) по прописима о здравственом осигурању, који плаћа Републички фонд, планиран је у износу од 1.330,00 милиона динара.

*7.3. Трансфери од буџета Републике Србије*

На основу закључака са састанка, укупни трансфери од буџета планирани су у износу од 22.900,00 милиона динара, што је за 11.800,00 милиона динара (34,01%) мање у односу на план за 2019. годину. Ови приходи учествују са 8,08% у укупно планираним приходима и примањима за 2020. годину.

*7.3.1. Трансфери од буџета за* з*дравствену заштиту лица из члана 16. Закона*

На основу закључака са састанка, трансфери од буџета за здравствену заштиту лица из члана 16. Закона планирани су у износу од 4.600,00 милиона динара, што је за 600,00 милиона динара (15,00%) више у односу на план за 2019. годину.

У члану 16. став 1. Закона предвиђено је да се лица која не испуњавају услове за стицање својства осигураника из члана 11. Закона, или која не испуњавају услове да буду осигурани као чланови породице осигураника, смтрају осигураницима у смислу Закона.

У ставу 3. истог члана прописано је да се осигураником, у смислу овог закона сматра и лице коме је надлежни републички орган утврдио статус избеглог, односно прогнаног лица из бивших република СФРЈ, ако има боравиште на територији Републике Србије.

Законом је ближе уређено вођење матичне евиденције о осигураним лицима (чл. 31.- 48.) и коришћење права из обавезног здравственог осигурања (чл. 49. - 109.).

Чланом 16. став 4. Закона предвиђено је да се средства за уплату доприноса за наведене осигуранике обезбеђују у буџету Републике Србије.

Основица за уплату доприноса за осигуранике из члана 16. Закона је месечна основица доприноса коју чини 15% просечне месечне зараде у Републици исплаћене по запосленом у претходној години, према објављеном податку републичког органа надлежног за послове статистике (члан 35б. Закона о доприносима за обавезно социјално осигурање - „Службени гласник РС“, бр. 84/04, 61/05, 62/06, 5/09, 52/11, 101/11, 47/13, 108/13, 57/14, 68/14 – др. закон, 112/15, 113/17 и 95/18).

Месечна основица доприноса за обавезно здравствено осигурање за лица за која се средства за уплату доприноса обезбеђују у буџету Републике износи 10.294,00 динара („Службени гласник РС“, број 13/19).

Дописом 03 број: 450-1822/19-1 од 22.03.2019. године, Републички фонд је Министарству здравља доставио податак о потребним средствима за здравствену заштиту лица из члана 16. ст. 1. и 3. Закона, који би требало да се планира у буџету Републике за 2020. годину у износу од 11.770,00 милиона динара.

Трансфери од буџета за здравствену заштиту лица из члана 16. Закона планирани су у износу од 4.600,00 милиона динара, што је за 7.170,00 милиона динара мање од износа који би требало планирати у складу са законским одредбама.

*7.3.2. Трансфери од буџета за подршку активностима Банке репродуктивних ћелија*

На основу закључака са састанка, трансфери од буџета за подршку активностима Банке репродуктивних ћелија планирани су у износу од 100,00 милиона динара. Овај трансфер није био планиран у 2019. години.

*7.3.3. Трансфери од буџета за здравствену заштиту лица*

*оболелих од ретких болести*

На основу закључака са састанка, средства за здравствену заштиту лица оболелих од ретких болести планирана су у износу од 2.400,00 милиона динара, што је за 400,00 милиона динара (20,00%) више у односу на план за 2019. годину.

*7.3.4. Трансфери од буџета - 35% накнаде зараде услед привремене спречености*

*за рад преко 30 дана у вези са одржавањем трудноће*

На основу закључака са састанка, трансфер од буџета по основу 35% накнаде зараде услед привремене спречености за рад преко 30 дана у вези са одржавањем трудноћеза 2020. годину планиран је у износу од 3.300,00 милиона динара, што је за 300,00 милиона динара (10,00%) више у односу на план за 2019. годину.

*7.3.5. Трансфери од буџета по основу доприноса за здравствено осигурање за одређена привредна друштва по Закључку Владе*

На основу закључака са састанка, планирани су трансфери од буџета по основу доприноса за здравствено осигурање за одређена привредна друштва по Закључку Владе у износу од 300,00 милиона динара, што је за 100,00 милиона динара (50,00%) више у односу на план за 2019. годину.

*7.3.6. Трансфери од буџета због смањене стопе доприноса за здравствено осигурање*

На основу закључака са састанка, трансфери од буџета због смањене стопе доприноса планирани су у износу од 12.200,00 милиона динара, што је за 13.250,00 милиона динара (52,06%) мање у односу на план за 2019. годину.

*7.4. Други приходи*

Други приходи (приходи од имовине, приходи од продаје добара и услуга, приходи по основу новчаних казни и одузете имовинске користи и мешовити и неодређени приходи) планирани су у укупном износу од 4.800,00 милиона динара, што је за 1.658,38 милиона динара (25,68%) мање у односу на план за 2019. годину. Ови приходи су у плану за 2019. годину морали бити планирани у знатно вишем износу од реалне пројекције, сходно параметрима за израду Финансијског плана за 2019. годину достављеним од стране Министарства финансија, којима су лимитирани укупни приходи и примања, приходи од доприноса и трансфери од буџета, као и износима трансфера које су доставили Републички фонд за ПИО и Национална служба за запошљавање.

*Приходи од имовине* која припада имаоцима полиса осигурања планирани су у износу од 0,32 милиона динара.

*Приходи од продаје добара и услуга* планирани су у износу од 3.031,03 милиона динара и обухватају:

* приходе од закупа од стране тржишних организација, који су планирани у износу од 8,00 милиона динара,
* приходе од такси у корист Републичког фонда по основу поднетих захтева за стављање лека на Листу лекова, који су планирани у износу од 20,00 милиона динара,
* приходе од споредне продаје добара и услуга које врше државне нетржишне јединице, који су планирани у износу од 3.003,03 милиона динара. У оквиру ових прихода су приходи од међународних споразума и конвенција, приходи по основу премије за добровољно здравствено осигурање и приходи по основу здравствених картица.

*Приходи по основу новчаних казни* *и одузете имовинске користи* планирани су у износу од 0,50 милиона динара.

*Мешовити и неодређени приходи* планирани су у износу од 1.768,15 милиона динара, што је за 93,15 милиона динара (5,56%) више од плана за 2019. годину. У оквиру мешовитих и неодређених прихода најзначајнији су приходи по основу средстава од 5% бруто премије осигурања од аутоодговорности, у складу са Законом о обавезном осигурању у саобраћају („Службени гласник РС“, бр. 51/09, 78/11, 101/11, 93/12 и 7/13 - одлука УС), који су планирани у износу од 1.725,00 милиона динара, што је за 75,00 милиона динара (4,55%) више у односу на план за 2019. годину.

*7.5. Меморандумске ставке за рефундацију расхода*

Меморандумске ставке за рефундацију расхода планиране су у укупном износу од 1.090,00 милиона динара, што је на нивоу плана за 2019. годину.

Меморандумске ставке за рефундацију расхода из текуће године планиране су у износу од 381,50 милиона динара, док су меморандумске ставке за рефундацију расхода из претходне године планиране у износу од 708,50 милиона динара.

У оквиру меморандумских ставки за рефундацију расхода планирани су приходи од Фонда за социјално осигурање војних осигураника, приходи од Републичког фонда за ПИО, који се користи за исплату боловања до изласка осигураних лица на инвалидску комисију (према подацима Републичког фонда за ПИО 220,00 милиона динара) и др.

*7.6. Примања од продаје нефинансијске имовине*

Примања од продаје нефинансијске имовине планирана су у износу од 2,07 милиона динара и односе се на примања по основу откупа станова и продаје расходоване нефинансијске имовине.

*7.7. Примања од продаје финансијске имовине*

Примања од продаје финансијске имовине планирана су у износу од 0,50 милиона динара, што је на нивоу плана за 2019. годину. Ова примања односе се на отплату стамбених кредита датих запосленима у ранијим годинама и примања од продаје домаћих акција.

8. ПЛАНИРАНИ РАСХОДИ И ИЗДАЦИ

Финансијским планом за 2020. годину, укупни расходи и издаци су планирани у износу од 283.311,63 милиона динара, што је за 9.411,63 милиона динара (3,44%) више у односу на планиране расходе и издатке у Финансијском плану за 2019. годину после одлукe о преусмеравању апропријација (у даљем тексту: план за 2019. годину).

У складу са чланом 61. став 11. Закона о буџетском систему и чланом 6. Финансијског плана, в.д. директора Републичког фонда донео је Oдлуку о преусмеравању апропријација за издатке утврђене Финансијским планом Републичког фонда за здравствено осигурање за 2019. годину 03 број: 03 број: 450-3775/19 од 15.05.2019. године (у даљем тексту: Одлукa о преусмеравању апропријација).

Преглед планираних расхода и издатака за 2020. годину у односу на план за 2019. годину, приказан је у табели:

(у 000 динара)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Про-грам | Про-грамска активност/  пројекат | Еко-номска класи-фикација | ОПИС | Фина-нсијски план за 2019. годину | Одлука о преусме-равању апропри-јација | Финансијски план после Одлуке о преусмера-вању апро-пријација | Финансијски план за 2020. годину | Индекс |
| 1 | 2 | 3 | 4 | 5 | 6 | 7=5+6 | 8 | 8/7x100 |
| 1820 |  |  | ПОДРШКА СПРОВОЂЕЊУ ПОСЛОВА ИЗ НАДЛЕЖНОСТИ РЕПУБЛИЧКОГ ФОНДА | 6.343.268 | 31.200 | 6.374.468 | 7.177.537 | 112,60 |
|  | 0001 |  | АДМИНИСТРАЦИЈА И УПРАВЉАЊЕ | 6.343.268 | 31.200 | 6.374.468 | 7.177.537 | 112,60 |
|  |  | 410000 | Расходи за запослене | 2.571.500 |  | 2.571.500 | 2.722.437 | 105,87 |
|  |  | 411000 | Плате, додаци и накнаде запослених (зараде) | 2.036.975 |  | 2.036.975 | 2.190.543 | 107,54 |
|  |  | 412000 | Социјални доприноси на терет послодавца | 363.025 |  | 363.025 | 390.394 | 107,54 |
|  |  | 413000 | Накнаде у натури | 1.500 |  | 1.500 | 1.500 | 100,00 |
|  |  | 414000 | Социјална давања запосленима | 60.000 |  | 60.000 | 40.000 | 66,67 |
|  |  | 415000 | Накнаде трошкова за запослене | 85.000 |  | 85.000 | 85.000 | 100,00 |
|  |  | 416000 | Награде запосленима и остали посебни расходи | 25.000 |  | 25.000 | 15.000 | 60,00 |
|  |  | 420000 | Коришћење услуга и роба | 1.070.268 | 31.200 | 1.101.468 | 1.864.000 | 169,23 |
|  |  | 421000 | Стални трошкови | 400.000 | 31.200 | 431.200 | 550.000 | 127,55 |
|  |  | 422000 | Трошкови путовања | 8.000 |  | 8.000 | 8.000 | 100,00 |
|  |  | 423000 | Услуге по уговору | 311.268 |  | 311.268 | 1.100.000 | 353,39 |
|  |  | 424000 | Специјализоване услуге | 1.000 |  | 1.000 | 1.000 | 100,00 |
|  |  | 425000 | Текуће поправке и одржавање | 50.000 | 12.000 | 62.000 | 30.000 | 48,39 |
|  |  | 426000 | Материјал | 300.000 | -12.000 | 288.000 | 175.000 | 60,76 |
|  |  | 440000 | Отплата камата и пратећи трошкови задуживања | 20.100 |  | 20.100 | 20.100 | 100,00 |
|  |  | 441000 | Отплата домаћих камата | 100 |  | 100 | 100 | 100,00 |
|  |  | 444000 | Пратећи трошкови задуживања | 20.000 |  | 20.000 | 20.000 | 100,00 |
|  |  | 460000 | Донације, дотације и трансфери | 15.000 |  | 15.000 | 15.000 | 100,00 |
|  |  | 465000 | Остале дотације и трансфери | 15.000 |  | 15.000 | 15.000 | 100,00 |
|  |  | 465100 | Остале текуће дотације и трансфери | 15.000 |  | 15.000 | 15.000 | 100,00 |
|  |  | 465112 | Остале текуће дотације по закону | 15.000 |  | 15.000 | 15.000 | 100,00 |
|  |  | 480000 | Остали расходи | 296.000 |  | 296.000 | 246.000 | 83,11 |
|  |  | 482000 | Порези, обавезне таксе, казне и пенали | 32.000 |  | 32.000 | 32.000 | 100,00 |
|  |  | 483000 | Новчане казне и пенали по решењу судова | 250.000 |  | 250.000 | 200.000 | 80,00 |
|  |  | 485000 | Накнада штете за повреде или штету нанету од стране државних органа | 14.000 |  | 14.000 | 14.000 | 100,00 |
|  |  | 500000 | Издаци за нефинансијску имовину | 370.400 |  | 370.400 | 310.000 | 83,69 |
|  |  | 510000 | Основна средства | 370.400 |  | 370.400 | 310.000 | 83,69 |
|  |  | 511000 | Зграде и грађевински објекти | 140.000 |  | 140.000 | 60.000 | 42,86 |
|  |  | 512000 | Машине и опрема | 175.400 |  | 175.400 | 175.000 | 99,77 |
|  |  | 515000 | Нематеријална имовина | 55.000 |  | 55.000 | 75.000 | 136,36 |
|  |  | 621000 | НАБАВКА ДОМАЋЕ ФИНАНСИЈСКЕ ИМОВИНЕ | 2.000.000 |  | 2.000.000 | 2.000.000 | 100,00 |
| 1821 |  |  | ПРИМАРНА ЗДРАВСТВЕНА ЗАШТИТА | 88.126.300 | -131.215 | 87.995.085 | 90.245.698 | 102,56 |
|  | 0001 | 471211 | ПРУЖАЊЕ УСЛУГА ЗДРАВСТВЕНЕ ЗАШТИТЕ У ЗДРАВСТВЕНИМ УСТАНОВАМА ПРИМАРНЕ ЗДРАВСТВЕНЕ ЗАШТИТЕ | 46.347.392 | -131.215 | 46.216.177 | 48.615.000 | 105,19 |
|  | 0002 | 471211 | ЛЕКОВИ И МЕДИЦИНСКА СРЕДСТВА У ЗДРАВСТВЕНИМ УСТАНОВАМА ПРИМАРНЕ ЗДРАВСТВЕНЕ ЗАШТИТЕ | 3.771.308 |  | 3.771.308 | 3.000.000 | 79,55 |
|  | 0003 | 471214 | СТОМАТОЛОШКЕ УСЛУГЕ | 5.647.600 |  | 5.647.600 | 5.730.698 | 101,47 |
|  | 0004 | 471213 | ЛЕКОВИ ИЗДАТИ НА РЕЦЕПТ | 32.360.000 |  | 32.360.000 | 32.900.000 | 101,67 |
| 1822 |  |  | СЕКУНДАРНА И ТЕРЦИЈАРНА ЗДРАВСТВЕНА ЗАШТИТА | 145.425.342 | -259.985 | 145.165.357 | 150.018.400 | 103,34 |
|  | 0001 | 471215 | ПРУЖАЊЕ УСЛУГА ЗДРАВСТВЕНЕ ЗАШТИТЕ У УСТАНОВАМА СЕКУНДАРНЕ И ТЕРЦИЈАРНЕ ЗДРАВСТВЕНЕ ЗАШТИТЕ | 96.064.927 | -259.985 | 95.804.942 | 101.975.000 | 106,44 |
|  | 0002 | 471215 | ЛЕКОВИ И МЕДИЦИНСКА СРЕДСТВА У УСТАНОВАМА СЕКУНДАРНЕ И ТЕРЦИЈАРНЕ ЗДРАВСТВЕНЕ ЗАШТИТЕ | 47.360.415 |  | 47.360.415 | 45.643.400 | 96,37 |
|  | 0003 | 471215 | ЛЕКОВИ ЗА ЛЕЧЕЊЕ ЛИЦА ОБОЛЕЛИХ ОД РЕТКИХ БОЛЕСТИ | 2.000.000 |  | 2.000.000 | 2.400.000 | 120,00 |
| 1823 |  |  | ОСТАЛА ПРАВА ИЗ СОЦИЈАЛНОГ ОСИГУРАЊА | 34.005.090 | 360.000 | 34.365.090 | 35.870.000 | 104,38 |
|  | 0001 | 471292 | УСЛУГЕ УСТАНОВА СПЕЦИЈАЛИЗОВАНИХ ЗА ПРОДУЖЕНУ РЕХАБИЛИТАЦИЈУ | 3.815.207 |  | 3.815.207 | 3.700.000 | 96,98 |
|  | 0002 | 471299 | ИНСТИТУТИ И ЗАВОДИ ЗА ЈАВНО ЗДРАВЉЕ | 4.500.000 |  | 4.500.000 | 3.400.000 | 75,56 |
|  | 0003 |  | ОСТВАРИВАЊЕ ПРАВА ВАН ТЕРИТОРИЈЕ РЕПУБЛИКЕ СРБИЈЕ | 1.652.000 |  | 1.652.000 | 1.750.000 | 105,93 |
|  |  | 471221 | Здравствена заштита по конвенцији | 970.000 |  | 970.000 | 1.065.000 | 109,79 |
|  |  | 471223 | Здравствена заштита осигураника који живе у иностранству | 22.000 |  | 22.000 | 25.000 | 113,64 |
|  |  | 471224 | Трошкови слања осигураних лица на лечење у иностранству | 660.000 |  | 660.000 | 660.000 | 100,00 |
|  | 0004 | 471216 | ПОМАГАЛА И НАПРАВЕ | 4.816.574 |  | 4.816.574 | 5.500.000 | 114,19 |
|  | 0005 | 471212 | УСЛУГЕ ДИЈАЛИЗЕ (МАТЕРИЈАЛ ЗА ДИЈАЛИЗУ) | 4.274.577 |  | 4.274.577 | 3.800.000 | 88,90 |
|  | 0006 | 471217 | УСЛУГЕ КОЈЕ ПРУЖАЈУ УСТАНОВЕ СОЦИЈАЛНЕ ЗАШТИТЕ | 1.220.000 |  | 1.220.000 | 1.320.000 | 108,20 |
|  | 0007 | 471219 | ИНСТИТУТ/ЗАВОДИ ЗА ТРАНСФУЗИЈУ КРВИ И ИНСТИТУТ ЗА ВИРУСОЛОГИЈУ И ИМУНОЛОГИЈУ | 600.000 | 360.000 | 960.000 | 1.000.000 | 104,17 |
|  | 0008 | 471110 | НАКНАДЕ ЗАРАДЕ УСЛЕД ПРИВРЕМЕНЕ НЕСПОСОБНОСТИ ЗА РАД | 11.926.732 |  | 11.926.732 | 14.100.000 | 118,22 |
|  | 0009 | 471191 | НАКНАДА ПУТНИХ ТРОШКОВА | 1.200.000 |  | 1.200.000 | 1.300.000 | 108,33 |
|  |  |  | УКУПНИ РАСХОДИ И ИЗДАЦИ | 273.900.000 | 0 | 273.900.000 | 283.311.635 | 103,44 |

Структура планираних расхода и издатака у 2020. и 2019. години приказана је у следећој табели:

(у 000 динара)

|  |  |  |  |  |  |  |
| --- | --- | --- | --- | --- | --- | --- |
| РАСХОДИ И ИЗДАЦИ | Финансијски план за 2019. годину после одлукe о преусмеравању апропријација | Учешће | Финансијски план за 2020. годину | Учешће | Индекс | Разлика |
| 1 | 2 | 3 | 4 | 3/1x100 | 5 |
| Здравствена заштита | 254.398.800 | 92,88% | 260.734.098 | 92,03% | 102,49 | 6.335.298 |
| Накнаде осигураним лицима | 13.126.732 | 4,79% | 15.400.000 | 5,44% | 117,32 | 2.273.268 |
| Расходи спровођења здравственог осигурања | 6.374.468 | 2,33% | 7.177.537 | 2,53% | 112,60 | 803.069 |
| *Издаци за отплату главнице и набавку финансијске имовине* | *2.000.000* | *0,73%* | *2.000.000* | *0,71%* | *100,00* | *0* |
| УКУПНИ РАСХОДИ И ИЗДАЦИ | 273.900.000 | 100,00% | 283.311.635 | 100,00% | 103,44 | 9.411.635 |

Расходи здравствене заштите планирани су у износу од 260.734,10 милиона динара, што је за 6.335,30 милиона динара (2,49%) више у односу на план за 2019. годину. Ови расходи планирани су у оквиру програма 1821 - „Примарна здравствена заштита“, програма 1822 - „Секундарна и терцијарна здравствена заштита“ и програма 1823 - „Остала права из социјалног осигурања“ - програмске активности 0001-0007.

Расходи за накнаде осигураним лицима планирани су у износу од 15.400,00 милиона динара, што је за 2.273,27 милиона динара (17,32%) више у односу на план за 2019. годину. Ови расходи планирани су у оквиру програма 1823 - „Остала права из социјалног осигурања“, програмске активности 0008 и 0009.

Расходи спровођења здравственог осигурања планирани су у износу од 7.177,54 милиона динара, што је за 803,07 милиона динара (12,60%) више у односу на план за 2019. годину. Ови расходи планирани су у оквиру програма 1820 - „Подршка спровођењу послова из належности Републичког фонда“.

Издаци по основу набавке домаће финансијске имовине (по основу конверзије потраживања Републичког фонда за доприносе за здравствено осигурање у трајни улог у капиталу привредних друштава) планирани су у износу од 2.000,00 милиона динара, што је на нивоу плана за 2019. годину.

8.1. ПРОГРАМ: ПОДРШКА СПРОВОЂЕЊУ ПОСЛОВА ИЗ

НАДЛЕЖНОСТИ РЕПУБЛИЧКОГ ФОНДА

Шифра програма: 1820

Назив програма: Подршка спровођењу послова из надлежности Републичког фонда

Опис програма: Програм „Подршка спровођењу послова из надлежности Републичког фонда“ усмерен је на спровођење активности у циљу обезбеђивања средстава и остваривања права осигураних лица из обавезног здравственог осигурања и то: право на здравствену заштиту, право на накнаду зараде за време привремене спречености за рад и право на накнаду трошкова превоза у вези са коришћењем здравствене заштите. Овај програм обухвата и активности којима Републички фонд спроводи добровољно здравствено осигурање.

Одговорно лице: Светлана Тадин, директор Сектора за економске послове

* + 1. *Програмска активност: Администрација и управљање*

Програм: Подршка спровођењу послова из надлежности Републичког фонда

Шифра програмске активности: 0001

Назив програмске активности: Администрација и управљање

Правни основ: Правни основ за планирање расхода и издатака у оквиру програмске активности „Администрација и управљање“ су одредбе Закона о здравственом осигурању, Закона о буџетском систему, Закона о раду, Статут Републичког фонда, Уредба о коефицијентима за обрачун и исплату плата запослених у јавним службама, Уредба о накнадама и другим примањима запослених у организацијама обавезног социјаног осигурања, Одлука о износу средстава која се преносе филијали, Закон о приватизацији, Закон о стечају и др.

Опис програмске активности: Програмска активност „Администрација и управљање“ обухвата активности којима Републички фонд спроводи обавезно и добровољно здравствено осигурање, закључује уговоре са даваоцима здравствених услуга, спроводи међународне уговоре о социјалном осигурању, обавља финансијске послове, друге стручне, контролне и административне послове, и обезбеђује правну и другу стручну помоћ осигураним лицима у складу са законом и Статутом. У оквиру својих активности, Републички фонд обезбеђује законито, наменско и економично коришћење средстава, врши контролу спровођења закључених уговора између филијала и давалаца здравствених услуга, врши контролу остваривања права из обавезног здравственог осигурања, обавља послове централизованих јавних набавки у име и за рачун здравствених установа из Плана мреже здравствених установа у складу са законом и прати извршење закључених уговора, обавља послове интерне ревизије и друге послове у складу са законом, Статутом и актима Републичког фонда.

Стручне, административне, финансијске и друге послове у вези са радом и пословањем Републичког фонда и спровођењем здравственог осигурања врше запослени у оквиру унутрашње организације Републичког фонда утврђене Правилником о организацији и систематизацији послова и то у: Дирекцији, Покрајинском фонду, филијалама и испоставама филијала образованим у складу са Законом.

Одговорно лице: Светлана Тадин, директор Сектора за економске послове

* *Планирани расходи и издаци у оквиру програмске активности „Администрација и управљање“*

Укупни расходи и издаци у оквиру програмске активности: „Администрација и управљање“ (плате за запослене у Републичком фонду, коришћење услуга и роба, издаци по основу набавке домаће финансијске имовине и други расходи и издаци) планирани су у укупном износу од 7.177,54 милиона динара и учествују у укупним расходима и издацима са 2,53%, од чега се 2.000,00 милиона динара односи на издатке по основу набавке домаће финансијске имовине. Ови расходи и издаци су у односу на план за 2019. годину већи за 803,07 милиона динара (12,60%).

*Расходи за запослене* у Републичком фонду планирани су у износу од 2.722,44 милиона динара, што је за 150,64 милиона динара (5,87%) више од плана за 2019. годину. У оквиру ових расхода планирана су средства за:

* бруто плате запослених у Републичком фонду у износу од 2.580,94 милиона динара, што је за 180,94 милиона динара више у односу на план за 2019. годину. Сходно Закону о буџетском систему предвиђено је да се плате запосленима у организацијама обавезног социјалног осигурања почев од плате за новембар 2019. године увећавају за 8%;
* накнаде у натури (маркице за превоз запослених) у износу од 1,50 милиона динара, што је на нивоу плана за 2019. годину;
* социјална давања запосленима у износу од 40,00 милиона динара, што је за 20,00 милиона динара мање од плана за 2019. годину. Ови расходи односе се на породиљско боловање запослених, отпремнине приликом одласка у пензију, помоћ у случају смрти запосленог или члана уже породице, помоћ у медицинском лечењу запослених или чланова уже породице и др.;
* накнаде трошкова за запослене (трошкови превоза запослених за долазак на рад и одлазак са рада) у износу од 85,00 милиона динара, што је на нивоу плана за 2019. годину;
* награде запосленима и остали посебни расходи (јубиларне награде) у износу од 15,00 милиона динара, што је за 10,00 милиона динара (40,00%) мање од плана за 2019. годину.

*Расходи за коришћење услуга и роба* планирани су у износу од 1.864,00 милиона динара, што је 762,53 милиона динара (69,23%) више у односу на план за 2019. годину. У оквиру ових расхода планирана су средства за:

* сталне трошкове у износу од 550,00 милиона динара, што је за 118,80 милиона динара (27,55%) више у односу на план за 2019. годину. Ови расходи односе се на трошкове платног промета, електричне енергије, централног грејања, услуге чишћења, трошкове поштанских услуга достављања здравствених картица на кућну адресу осигураног лица и др. У односу на претходну годину планирана средства на овој позицији су већа, имајући у планирани раст расхода због директног плаћања лекова, медицинских средстава и одређених врста енергената (струја, гас).
* трошкове путовања у износу од 8,00 милиона, што је на нивоу плана за 2019. годину. Ови расходи се односе на трошкове службених путовања запослених у Републичком фонду, пре свега надзорника здравственог осигурања;

услуге по уговору у износу од 1.100,00 милиона динара, што је за 788,73 милиона динара (253,39%) више од плана за 2019. године. Ови расходи обухватају услуге одржавања софтвера, накнаде члановима Управног и Надзорног одбора, накнаде члановима лекарских комисија и др.

У циљу обезбеђења континуитета у пословању РФЗО неопходно је наставити са одржавањем постојећих софтверских система, као и одржавањем информатичке инфраструктуре на којој софтверски системи почивају. Поред софтверских система који су устаљени у пословању РФЗО дуги низ година (матична евиденција и остваривање права, финансијски систем, електронска фактура, путе лека, кадровски систем итд) у току 2019. године су успостављени нови софтверски системи које је потребно континуирано одржавати, а који доносе велике уштеде (Систем Пут лека, Портал финансија, финансијски веб сервиси), бољи квалитет услуге коју РФЗО пружа осигураним лицима (Контакт центар РФЗО), као и унапређење пословних пословних процеса РФЗО у циљу додатних уштеда и повећања транспарентности пословања. Такође, у складу са реформама Републичког фонда, као и финансирања здравственог система, неопходно је извршити реинжењеринг свих пословних процеса Републичког фонда, како интерних, тако и екстерних, а који се односе на оптимизацију трошкова. Са аспекта интерних пословних процеса чињеница је да Републички фонд мора увести систем за управљање документацијом, а што ће у великој мери подразумевати и реинжењеринг интерних пословних процеса. Са аспекта екстерних пословних пеоцеса, у току 2019. године закључено је и доказано да Републички фонд не поседује адекватне алате за управљање фактурама здравствених установа, односно трошковима лечења осигураних лица. Посебан акценат у 2020. години биће на исправи о здравственом осигурању која се у садашњој форми (пластична здравствена картица) показала као врло неефикасна и отежавајућа за остваривање права на здравствену заштиту, односно као основа за будуће електронске сервисе Републичког фонда. У складу са поменутим реформама, у 2020. години биће неопходно да се унапреди електронска комуникација између Републичког фонда и здравствених установа, као и да се према здравственим установама експонирају додатни веб сервиси који ће подићи квалитет услуге која се у здравственим установама пружа осигураним лицима.

* специјализоване услуге у износу од 1,00 милиона динара, што је на нивоу плана за 2019. годину;
* текуће поправке и одржавање у износу од 30,00 милиона динара, што је за 32,00 милиона динара (51,61%) мање од плана за 2019. годину у складу са укупним расходима и издацима утврђеним на састанку;
* материјал у износу од 175,00 милиона динара, што је за 113,00 милиона динара (39,24%) мање у односу на план за 2019. годину у складу са укупним расходима и издацима утврђеним на састанку. У оквиру расхода за материјал реализују се расходи за здравствене картице, канцеларијски материјал, бензин, потрошни материјал и др.

*Расходи за отплату камата и пратећи трошкови* задуживања планирани су у износу од 20,10 милиона динара, што је на нивоу плана за 2019. годину. Ова позиција обухвата расходе по основу негативних курсних разлика по основу коначних решења за упућивање осигураника у иностранство, отплате камата и др.

*Расходи за донације, дотације и трансфере* планирани су у износу од 15,00 милиона динара, што је на нивоу плана за 2019. годину. Ови расходи односе се на измирење обавеза по основу Закона о професионалној рехабилитацији и запошљавању особа са инвалидитетом.

*Остали расходи* планирани су у износу од 246,00 милиона динара, што је за 50,00 милиона динара мање (16,89%) у односу на план за 2019. годину. У оквиру ових расхода планирана су средства на:

* позицији 482000 - Порези, обавезне таксе, казне и пенали у износу од 32,00 милиона динара, што је на нивоу плана за 2019. годину. Ови расходи обухватају расходе за порез на имовину Републичког фонда, судске таксе, расходе за регистрацију возила и др.;
* позицији 483000 - Новчане казне и пенали по решењу судова у износу од 200,00 милиона динара, што је за 50,00 милиона динара (20,00%) мање од плана за 2019. годину;
* позицији 485000 - Накнада штете за повреде или штету нанету од стране државних органа у износу од 14,00 милиона динара, што је на нивоу плана за 2019. годину. Ови расходи односе се на накнаде штете по полисама за добровољно здравствено осигурање.

Издаци за *основна средства* планирани су у износу од 310,00 милиона динара, што је за 60,40 милиона динара (16,31%) мање у односу на план за 2019. годину. У оквиру ових издатака планирана су средства за:

* зграде и грађевинске објекте у износу од 60,00 милиона динара, што је за 80,00 милиона динара мање (57,14%) у односу на план за 2019. годину у складу са укупним расходима и издацима утврђеним на састанку;
* машине и опрему у износу од 175,00 милиона динара, што је за 0,40 милиона динара мање у односу на 2019. годину. Републички фонд је у 2019. години, поред осталих активности, увео нове софтверске системе у циљу успостављања предуслова за директна плаћања добављачима, као и праћење стања залиха, утрошака, обавеза и медицинске документације здраствених установа, што значи да се од сада и ти подаци налазе у дата центру Дирекције Републичког фонда. У случају хаварије дата центра Републичког фонда укупно пословање би стало, престала би аутоматска овера, престали би да раде веб сервиси Републичког фонда које користе све здравствене установе и апотеке у Србији (не би могло да се проверава да ли је лице осигурано и до када), а такође последице би биле катастрофалне по пословне процесе других јавних система који се ослањају на базе Републичког фонда (Интегрисани здравствени информациони систем ИЗИС, електронски рецепт, Пореска управа и Централни регистар обавезног социјалног осигурања...). Дакле, апсолутно је неопходно да се у 2020. години пројектује и развије секундарна локација дата центра Републичког фонда, као и да се унапреди примарна локација у Дирекцији Републичког фонда сходно новим софтверским системима и сервисима који ће се имплементирати у пословање Републичког фонда у току 2020. године. Републички фонд се простире на 188 локација на којима се налази око 1200 рачунара и 600 сервера. Животни век рачунара и сервера је из године у годину све краћи. Добра пракса показује да рачунаре и сервер треба занављати на три године, међутим у Републички фонд и даље има рачунара и сервера из 2008. године, а што посебно представља и сигурносни ризик. Ако би се посматрали рачунари који су старији од 3 године, у РФЗО их има чак 700 – с обзиром да би набавка 700 рачунара захтевала велика финансијска средства, Републички фонд планира да у 2019. години набави најмање 100 рачунара и неколико сервера за критичне филијале. Док се не уведе систем за управљање документацијом, као и други електронски сервиси који ће смањиити оптерећење на шалтерима, Републички фонд и даље мора да набавља штампаче за потребе свих служби, посебно шалтера.
* нематеријалну имовину у износу од 75,00 милиона динара, што је за 20,00 милиона динара (36,36%) више од плана за 2019. годину. Републички фонд се простире на 188 локација. Управљање папирном документацијом је отежано и из године у годину све скупље. Због децентрализованости писарнице отежано је управљање предметима, квалитет услуге према осигураним лицима на шалтеру је врло низак због, и даље, присутне потребе примене велике количине папира. Интерно пословање Републичког фонда такође трпи кроз спору обраду предмета, отежано праћење реализације предмета посебно због чињенице да један предмет најчешће обрађује више различитих служби итд...Неопходно је набавити адекватан софтверски систем за управљање документацијом и извршити потребан реинжењеринг пословних процеса Републичког фонда (у вези са описаним у оквиру потиције 423) који ће елиминисати папир и потпуно дигитализовати документацију у Републичком фонду. Још једна предност оваквог система јесте могућност да се успостави основа за дигитализују свих услуга које Републички фонд пружа осигураним лицима (седам милиона осигураних лица) на шалтеру, а у складу са иницијативном Владе Републике Србије. Такође, у 2020. години престаје одржавање софтверског система за управљање здравственим картицама због чега је потребно приступити новом пројекту који ће здравствену исправу дићи технолошки и функционално на виши ниво.

Осим горе описане потребе за реализацијом два нова софтверска система, ова позиција садржи финансијска средства која су обавезна за обезбеђење континуитета у пословању Републичког фонда. Антивирусни софтвер је обавезан као прва линија одбране од вируса и других малвера. Лиценце су обавезне за постојеће оперативне системе и сервере, односно мрежне уређаје и пратеће софтвере који су већ у примени и морају бити набављени у 2020. години.

Издаци за *набавку домаће финансијске имовине* планирани су у износу од 2.000,00 милиона динара и односе се на конверзију потраживања Републичког фонда за доприносе за здравствено осигурање у трајни улог у капиталу привредних друштава.

* 1. ПРОГРАМ: ПРИМАРНА ЗДРАВСТВЕНА ЗАШТИТА

Шифра програма: 1821

Назив програма: Примарна здравствена заштита

Опис програма: Програмом „Примарна здравствена заштита“ планирана су средства за пружање здравствене заштите осигураним лицима Републичког фонда у здравственим установама примарног нивоа здравствене заштите из Плана мреже здравствених установа, као и од стране даваоца здравствених услуга ван Плана мреже здравствених установа за број и/или врсту услуга које није могуће обезбедити у оквиру постојећих капацитета здравствених установа из Плана мреже здравствених установа.

Наведено подразумева обезбеђивање средстава ради пружања услуга и обезбеђивања лекова и медицинских средстава у домовима здравља и заводима, као и обезбеђивање лекова са А и А1 Листе лекова који су право из обавезног здравственог осигурања у апотекама (у државним и приватним апотекама). Такође, наведеним програмом планирана су и средства за пружање стоматолошких услуга на примарном нивоу здравствене заштите.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* + 1. *Програмска активност: Пружање услуга здравствене заштите у здравственим установама примарне здравствене заштите*

Програм: Примарна здравствена заштита

Шифра програмске активности: 0001

Назив програмске активности: Пружање услуга здравствене заштите у здравственим установама примарне здравствене заштите

Правни основ: Правни основ за финансирање програмске активности „Пружање услуга здравствене заштите у здравственим установама примарне здравствене заштите“ је Закон о здравственом осигурању, Закон о здравственој заштити и подзаконска акта донета за спровођење ових закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања, правилници о ценама здравствених услуга и др.).

Опис програмске активности: Програмска активност „Пружање услуга здравствене заштите у здравственим установама примарне здравствене заштите“ обухвата средства за финансирање откупа плана рада здравствених установа из Плана мреже здравствених установа на примарном нивоу здравствене заштите (осим апотека), ради пружања здравствене заштите, који се обезбеђује кроз финансирање капацитета здравствених установа на примарном нивоу здравствене заштите (плате за број и структуру радника који пружају услуге на терет средстава обавезног здравственог осигурања, превоз запослених на посао и са посла, трошкови енергената, материјални и остали трошкови), као и средства за финансирање здравствене заштите код даваоца здравствених услуга ван Плана мреже и то за поједине услуге које није могуће обезбедити по обиму и/или врсти у здравственим установама из Плана мреже здравствених установа.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

|  |  |  |  |  |  |  |
| --- | --- | --- | --- | --- | --- | --- |
| Циљ 1**:** обезбеђивање доступности услуга превентивних прегледа деце спортиста и деце укључене у школски спорт узраста од шест до 14 година у Заводу за спорт и медицину спорта Републике Србије, у складу са расположивим средствима. | | | | | | |
| Назив индикатора | Јединица мере | Базна година | Базна вредност | Циљна вредност у 2020. години | Циљна вредност у 2021. години | Циљна вредност у 2022. години |
| 1. Број превентивних прегледа  *Извор верификације: Електронска фактура* | број услуга | 2018 | 6.027 | 6.300 | 6.400 | 6.500 |

* Планирани расходи у оквиру програмске активности „Пружање услуга здравствене заштите у здравственим установама примарне здравствене заштите“

Расходи у оквиру програмске активности „Пружање услуга здравствене заштите у здравственим установама примарне здравствене заштите“ планирани су у износу од 48.615,00 милиона динара, што је за 2.398,82 милиона динара (5,19%) више у односу на план за 2019. годину.

Ови расходи обухватају расходе за плате и превоз радника који пружају услуге на терет средстава обавезног здравственог осигурања, енергенте, материјалне и остале трошкове у здравственим установама из Плана мреже здравствених установа на примарном нивоу здравствене заштите, као и расходе за пружање здравствене заштите на примарном нивоу здравствене заштите код давалаца здравствених услуга ван Плана мреже.

Средства за плате и накнаде плата са доприносима на терет послодавца у примарној здравственој заштити планирана су у износу од 41.400,00 милиона динара, што је за 3.269,38 милиона динара (8,57%) више у односу на план за 2019. годину. Средства за плате запослених у здравственим установама из Плана мреже здравствених установа на примарном нивоу здравствене заштите планирана су на основу пренетих средстава за исплату плате за број и структуру радника који пружају услуге на терет средстава обавезног здравственог осигурања за септембар 2019. године, увећана за раст плата који је дефинисан Законом о буџетском систему за здравствене установе са пројекцијом на годишњи ниво.

Планирани расходи за остале намене здравствене заштите (превоз радника на рад и са рада, енергенте, материјалне и остале трошкове и даваоце здравствених услуга ван Плана мреже) износе 7.215,00 милиона динара, што је за 840,56 милиона динара (10,77%) мање од плана за 2019. годину.

Пројекција планских средстава за ове намене сачињена је имајући у виду и обавезу здравствених установа да поступају у складу са Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда 01 број: 450-13285/19 од 01.03.2019. године, Закључак Владе Републике Србије 05 број: 401-1590/2019 од 14. фебруара 2019. године и Закључак Владе Републике Србије од 05 број: 401-2597/2019 од 21. марта 2019. године, као и укупним расходима и издацима утврђеним на састанку.

Материјални и остали трошкови обухватају и расходе за отпремнине за одлазак у пензију и јубиларне награде радника у примарној здравственој заштити који пружају услуге на терет средстава обавезног здравственог осигурања, као и средства за измирење обавеза здравствених установа које произилазе из Закона о професионалној рехабилитацији и запошљавању особа са инвалидитетом. У оквиру ове програмске активности, извршавају се и расходи за даваоце здравствених услуга ван Плана мреже за пружање услуга које се по врсти и/или обиму не могу обезбедити у здравственим установама у оквиру Плана мреже. Републички фонд је у 2019. години имао закључене уговоре са следећим даваоцима здравствених услуга ван Плана мреже: Заводом за здравствену заштиту радника „Железнице Србије“, Школом за основно и средње образовање „Милан Петровић“ Нови Сад, Заводом за спорт и медицину спорта Републике Србије и Медицински факултетом Приштина.

* + 1. *Програмска активност: Лекови и медицинска средства у здравственим установама примарне здравствене заштите*

Програм: Примарна здравствена заштита

Шифра програмске активности: 0002

Назив програмске активности: Лекови и медицинска средства у здравственим установама примарне здравствене заштите

Правни основ: Правни основ за финансирање здравствене заштите у делу који се односи на лекове и медицинска средства у здравственим установама примарне здравствене заштите представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања и др.).

Опис програмске активности: Програмска активност „Лекови и медицинска средства у здравственим установама примарне здравствене заштите“ обухвата трошкове лекова и санитетског и медицинског потрошног материјала настале пружањем здравствених услуга које су право из обавезног здравственог осигурања у здравственим установама из Плана мреже здравствених установа на примарном нивоу здравствене заштите.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

Планирани расходи у оквиру програмске активности „Лекови и медицинска средства у здравственим установама примарне здравствене заштите“

Расходи за лекове и медицинска средства у примарној здравственој заштити планирани су у износу од 3.000,00 милиона динара, што је за 771,31 милион динара (20,45%) мање у односу на план за 2019. годину.

Пројекција планских средстава за лекове и медицинска средства за 2020. годину сачињена је имајући у виду обавезу здравствених установа да поступају у складу са Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда 01 број: 450-13285/19 од 01.03.2019. године, Закључак Владе Републике Србије 05 број: 401-1590/2019 од 14. фебруара 2019. године и Закључак Владе Републике Србије од 05 број: 401-2597/2019 од 21. марта 2019. године, као и укупне расходе и издатке утврђене на састанку.

* + 1. *Програмска активност: Стоматолошке услуге*

Програм: Примарна здравствена заштита

Шифра програмске активности: 0003

Назив програмске активности: Стоматолошке услуге

Правни основ: Правни основ за финансирање здравствене заштите у делу који се односи на стоматолошке услуге представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о нормативима и стандардима рада и ценама здравствених услуга за превенцију, прегледе и лечење болести уста и зуба које се обезбеђују из средстава обавезног здравственог осигурања и др.).

Опис програмске активности: Програмска активност „Стоматолошке услуге“ обухвата средства за откуп плана рада здравствених установа из Плана мреже здравствених установа на примарном нивоу здравствене заштите, ради пружања услуга стоматолошке здравствене заштите, који се обезбеђује кроз финансирање капацитета здравствених установа (плате за постојећи број и структуру радника у стоматолошкој здравственој заштити који пружају услуге на терет средстава обавезног здравственог осигурања, превоз запослених на посао и са посла, лекови и медицинска средства и материјални и остали трошкови), као и средства за финансирање стоматолошких услуга које осигураним лицима пружају даваоци здравствених услуга ван Плана мреже, а које по обиму и/или врсти није могуће обезбедити у постојећим капацитетима здравствених установа из Плана мреже здравствених установа.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Стоматолошке услуге“

Расходи за стоматолошке услуге планирани су у износу од 5.730,70 милиона динара, што је за 83,10 милиона динара (1,47%) више у односу на план за 2019. годину.

Ови расходи обухватају средства за плате и превоз запослених радника у стоматолошкој здравственој заштити који пружају услуге на терет средстава обавезног здравственог осигурања, лекове и медицинска средства и материјалне и остале трошкове у здравственим установама из Плана мреже здравствених установа.

У оквиру ове програмске активности предвиђено је увећање плата у складу са Законом о буџетском систему.

У оквиру расхода за стоматолошке услуге извршавају се и расходи за отпремнине за одлазак у пензију и јубиларне награде радника у стоматолошкој здравственој заштити који пружају услуге на терет средстава обавезног здравственог осигурања, као и средства за измирење обавеза здравствених установа које произилазе из Закона о професионалној рехабилитацији и запошљавању особа са инвалидитетом. Ови расходи су планирани на основу процене које су Републичком фонду доставиле здравствене установе.

У оквиру ове програмске активности извршавају се и расходи ради пружања услуга стоматолошке здравствене заштите које осигураним лицима Републичког фонда пружају установе ван Плана мреже. Републички фонд је у 2019. години имао закључене уговоре са следећим даваоцима здравствених услуга ван Плана мреже које пружају стоматолошке услуге: Стоматолошким факултетом Београд, Заводом за здравствену заштиту радника „Железнице Србије“, Школом за основно и средње образовање „Милан Петровић“ и Заводом за здравствену заштиту студената Медицинског факултета у Приштини.

* + 1. *Програмска активност: Лекови издати на рецепт*

Програм: Примарна здравствена заштита

Шифра програмске активности: 0004

Назив програмске активности: Лекови издати на рецепт

Правни основ: Правни основ за финансирање здравствене заштите у делу који се односи на лекове издате на рецепт представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања и др.).

Опис програмске активности: Програмска активност „Лекови издати на рецепт“ обухвата трошкове здравствене заштите из обавезног здравственог осигурања настале издавањем лекова на рецепт осигураним лицима Републичког фонда, како у апотекама у Плану мреже, тако и у приватним апотекама.

Одговорно лице: Јована Миловановић, директор Сектора за лекове и фармакоекономију

* Планирани расходи у оквиру програмске активности „Лекови издати на рецепт“

Расходи за издате лекове на рецепт за 2020. годину планирани су у износу од 32.900,00 милиона динара, што је 540,00 милиона динара (1,67%) више од плана за 2019. годину. Пројекција средстава на овој позицији сачињена је на основу сагледавања фактурисане вредности издатих лекова на рецепт у току 2019. године са пројекцијом на годишњи ниво, имајући у виду укупне расходе и издатке утврђене на састанку.

* 1. Програм: Секундарна и терцијарна здравствена заштита

Шифра програма: 1822

Назив програма: Секундарна и терцијарна здравствена заштита

Опис програма: Програмом „Секундарна и терцијарна здравствена заштита“ планирана су средства за пружање здравствене заштите осигураним лицима Републичког фонда у здравственим установама секундарног и терцијарног нивоа здравствене заштите из Плана мреже здравствених установа, као и од стране даваоца здравствених услуга ван Плана мреже здравствених установа за број и/или врсту услуга које није могуће обезбедити у оквиру постојећих капацитета здравствених установа из Плана мреже здравствених установа.

Наведено подразумева обезбеђивање средстава ради пружања услуга и обезбеђивање лекова и медицинских средстава у општим и специјалним болницама, клиникама, институтима, клиничко-болничким и клиничким центрима. Такође, наведеним програмом планирана су и средства за лекове за лечење лица оболелих од ретких болести.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* + 1. *Програмска активност: Пружање услуга здравствене заштите у установама секундарне и терцијарне здравствене заштите*

Програм: Секундарна и терцијарна здравствена заштита

Шифра програмске активности: 0001

Назив програмске активности: Пружање услуга здравствене заштите у установама секундарне и терцијарне здравствене заштите

Правни основ: Правни основ за финансирање програмске активности „Пружање услуга здравствене заштите у установама секундарне и терцијарне здравствене заштите“ је Закон о здравственом осигурању, Закон о здравственој заштити и подзаконска акта донета за спроовођење ових закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања, правилници о ценама здравствених услуга и др.).

Опис програмске активности: Програмска активност „Пружање услуга здравствене заштите у здравственим установама секундарне и терцијарне здравствене заштите“ обухвата средства за финансирање откупа плана рада здравствених установа из Плана мреже здравствених установа на секундарном и терцијарном нивоу здравствене заштите који се обезбеђује кроз финансирање капацитета здравствених установа (плате за број и структуру радника који пружају услуге на терет средстава обавезног здравственог осигурања, превоз запослених на посао и са посла, трошкови енергената, материјални и остали трошкови и трошкови исхране), као и средства за финансирање здравствене заштите код даваоца здравствених услуга ван Плана мреже и то за поједине услуге које није могуће обезбедити по обиму и/или врсти у здравственим установама из Плана мреже здравствених установа.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

|  |  |  |  |  |  |  |
| --- | --- | --- | --- | --- | --- | --- |
| Циљ 2: повећање броја осигураних лица - жена којима се пружа услуга БМПО на терет средстава обавезног здравственог осигурања | | | | | | |
| Назив индикатора | Јединица мере | Базна година | Базна вредност | Циљна вредност у 2020. години | Циљна вредност у 2021. години | Циљна вредност у 2022. години |
| 1. Број осигураних лица - жена којима се пружа услуга БМПО  *Извор верификације: Електронска фактура* | Број осигураних лица - жена | 2018 | 3.742 | 4.200 | 4.400 | 4.600 |

* Планирани расходи у оквиру програмске активности „Пружање услуга здравствене заштите у установама секундарне и терцијарне здравствене заштите“

Расходи у оквиру програмске активности „Пружање услуга здравствене заштите у установама секундарне и терцијарне здравствене заштите“ планирани су у износу од 101.975,00 милиона динара, што је за 6.170,06 милиона динара (6,44%) више у односу на план за 2019. годину.

Ови расходи обухватају расходе за плате и превоз радника који пружају услуге на терет средстава обавезног здравственог осигурања, енергенте, исхрану, материјалне и остале трошкове у здравственим установама из Плана мреже здравствених установа на секундарном и терцијарном нивоу здравствене заштите, расходе за пружање здравствене заштите у Заводу за судску медицину Ниш и Институту за судску медицину Нови Сад, као и расходе за пружање здравствене заштите код давалаца здравствених услуга ван Плана мреже.

Средства за плате и накнаде плата са доприносима на терет послодавца у секундарној и терцијарној здравственој заштити планирана су у износу од 82.800,00 милиона динара, што је за 8.178,54 милиона динара (10,96%) више у односу на план за 2019. годину. Средства за плате запослених у здравственим установама из Плана мреже здравствених установа на секундарном и терцијарном нивоу здравствене заштите планирана су на основу пренетих средстава за исплату плате за број и структуру радника који пружају услуге на терет средстава обавезног здравственог осигурања за септембар 2019. године, увећана за раст плата који је дефинисан Законом о буџетском систему за здравствене установе са пројекцијом на годишњи ниво.

Планирани расходи за остале намене за здравствену заштиту (превоз радника на рад и са рада, енергенте, материјалне и остале трошкове, исхрану, Завод за судску медицину Ниш и Институт за судску медицину Нови Сад и даваоце здравствених услуга ван Плана мреже) износе 19.175,00 милиона динара, што је за 2.008,48 милиона динара (9,48%) мање од плана за 2019. годину.

Пројекција планских средстава за ове намене сачињена је имајући у виду и обавезу здравствених установа да поступају у складу са Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда 01 број: 450-13285/19 од 01.03.2019. године, Закључак Владе Републике Србије 05 број: 401-1590/2019 од 14. фебруара 2019. године и Закључак Владе Републике Србије од 05 број: 401-2597/2019 од 21. марта 2019. године, као и укупне расходе и издатке утврђене на састанку.

У оквиру материјалних и осталих трошкова реализују се и расходи за отпремнине за одлазак у пензију и јубиларне награде радника у секундарној и терцијарној здравственој заштити који пружају услуге на терет средстава обавезног здравственог осигурања, као и средства за измирење обавеза здравствених установа које произилазе из Закона о професионалној рехабилитацији и запошљавању особа са инвалидитетом. Ови расходи су планирани на основу процене које су Републичком фонду доставиле здравствене установе.

У оквиру ове програмске активности извршавају се и расходи за даваоце здравствених услуга ван Плана мреже за пружање услуга које се по врсти и/или обиму не могу обезбедити у здравственим установама у оквиру Плана мреже. Републички фонд је у 2019. години имао закључене уговоре са следећим даваоцима здравствених услуга које пружају услуге секундарног и тарцијарног нивоа здравствене заштите ван Плана мреже: Стоматолошким факултетом Београд, Медицинским факултетом Београд, Заводом за здравствену заштиту радника „Железнице Србије“, Специјалном болницом за хипербаричну медицину, као и здравственим установама ван Плана мреже које пружају услуге операције пресенилне и сенилне катаракте и услуге лечења неплодности поступцима биомедицински потпомогнутог оплођења.

* + 1. *Програмска активност: Лекови и медицинска средства у установама секундарне и терцијарне здравствене заштите*

Програм: Секундарна и терцијарна здравствена заштита

Шифра програмске активности: 0002

Назив програмске активности: Лекови и медицинска средства у установама секундарне и терцијарне здравствене заштите

Правни основ: Правни основ за финансирање здравствене заштите у делу који се односи на лекове и медицинска средства представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања, Правилник о врстама и стандардима медицинских средстава која се уграђују у људски организам на терет средстава обавезног здравственог осигурања и др.).

Опис програмске активности: Програмска активност „Лекови и медицинска средства у установама секундарне и терцијарне здравствене заштите“ обухвата трошкове лекова, санитетског и медицинског потрошног материјала, уградног материјала, крви и лабилних продуката од крви настале пружањем здравствених услуга које су право из обавезног здравственог осигурања у здравственим установама из Плана мреже здравствених установа на секундарном и терцијарном нивоу здравствене заштите.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Лекови и медицинска средства у установама секундарне и терцијарне здравствене заштите“

Расходи за лекове и медицинска средства у секундарној и терцијарној здравственој заштити планирани су у износу од 45.643,40 милиона динара, што је за 1.717,02 милиона динара (3,63%) мање у односу на план за 2019. годину.

У оквиру позиције која се односи на лекове и медицинска средства, извршавају се расходи за: лекове у здравственим установама, цитостатике са Листе лекова, лекове који се издају по посебном режиму издавања (Ц Листа лекова), лекове за хемофилију, крв и продукте од крви, санитетски и медицински потрошни материјал, уградни материјал (имплантати у ортопедији, остали уградни материјал у ортопедији, уградни материјал у кардиохирургији, пејсмејкери, стентови, графтови и остали уградни материјал), лекове и медицинска средства која се финансирају поред Предрачуном утврђених средстава, као и за стављање нових оригиналних/ иновативних лекова на Листу лекова.

Пројекција планских средстава за лекове и медицинска средства за 2020. годину сачињена је имајући у виду обавезу здравствених установа да поступају у складу са Инструкцијом за ефикасније управљање системом финансирања здравствене заштите и контроле трошкова лечења осигураних лица Републичког фонда 01 број: 450-13285/19 од 01.03.2019. године, Закључак Владе Републике Србије 05 број: 401-1590/2019 од 14. фебруара 2019. године и Закључак Владе Републике Србије од 05 Број: 401-2597/2019 од 21. марта 2019. године, као и укупне расходе и издатке утврђене на састанку.

* + 1. *Програмска активност: Лекови за лечење лица оболелих од ретких болести*

Програм: Секундарна и терцијарна здравствена заштита

Шифра програмске активности: 0003

Назив програмске активности: Лекови за лечење лица оболелих од ретких болести

Правни основ: Правни основ за финансирање здравствене заштите у делу који се односи на лекове за лечење лица оболелих од ретких болести представља Закон о здравственом осигурању и Правилник о садржају и обиму права из обавезног здравственог осигурања и о партиципацији.

Опис програмске активности: Програмска активност „Лекови за лечење лица оболелих од ретких болести“ обухвата трошкове лекова за лечење лица оболелих од ретких болести утврђених од стране министра надлежног за послове здравља сходно члану 52. Закона о здравственом осигурању.

Одговорно лице: Јована Миловановић, директор Сектора за лекове и фармакоекономију

* Планирани расходи у оквиру програмске активности „Лекови за лечење лица оболелих од ретких болести“

Планирани расходи за лекове за лечење лица оболелих од ретких болести за 2020. годину износе 2.400,00 милиона динара, што је за 400,00 милиона динара (20,00%) више од плана за 2019. годину. Средства за ову намену обезбеђују се из буџета Републике, са раздела Министарства здравља. Наведени износ утврђен је у складу са закључцима са састанка.

* 1. Остала права из социјалног осигурања

Шифра програма: 1823

Назив програма: Остала права из социјалног осигурања

Опис програма: Програм „Остала права из социјалног осигурања“ обухвата обезбеђивање средстава и остваривање осталих права на здравствену заштиту (здравствена заштита која није обухваћена програмом примарне здравствене заштите и програмом секундарне и терцијарне здравствене заштите) и обезбеђивање средстава и остваривање права на накнаде осигураним лицима.

Здравствена заштита у оквиру овог програма обухвата право на:

* здравствену заштиту у здравственим установама специјализованим за продужену рехабилитацију,
* здравствену заштиту у институтима/заводима за јавно здравље,
* здравствену заштиту ван територије Републике Србије,
* помагала и направе,
* услуге дијализе (материјал за дијализу),
* услуге које пружају установе социјалне заштите,
* услуге Института/завода за трансфузију крви и Института за вирусологију и имунологију.

Накнаде осигураним лицима у оквиру овог програма обухватају:

* накнаде зараде услед привремене неспособности за рад (боловања),
* накнаде путних трошкова у вези са коришћењем здравствене заштите.

Одговорно лице: Светлана Тадин, директор Сектора за економске послове

* + 1. *Програмска активност: Услуге установа специјализованих за продужену рехабилитацију*

Програм: Остала права из социјалног осигурања

Шифра програмске активности: 0001

Назив програмске активности: Услуге установа специјализованих за продужену рехабилитацију

Правни основ: Правни основ за финансирање здравствене заштите у делу који се односи на услуге установа специјализованих за продужену рехабилитацију представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, Правилник о медицинској рехабилитацији у стационарним здравственим установама специјализованим за рехабилитацију, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања и др.).

Опис програмске активности: Програмска активност „Услуге установа специјализованих за продужену рехабилитацију“ обухвата трошкове здравствене заштите (по цени болесничког дана и по цени амбулантно-поликлиничке услуге) настале пружањем услуга продужене рехабилитације и амбулантно-поликлиничких услуга које се не обезбеђују по врсти и/или обиму у другим здравственим установам из Плана мреже здравствених установа на подручју филијале.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Услуге установа специјализованих за продужену рехабилитацију“

Расходи за услуге установа за специјализовану рехабилитацију планирани су за 2020. годину у износу од 3.700,00 милиона динара, што је за 115,21 милиона динара (3,02%) мање од плана за 2019. годину. Пројекција планских средстава за установе за специјализовану рехабилитацију за 2020. годину сачињена је на основу података о фактурисаној вредности у току 2019. године са пројекцијом на годишњи ниво, узимајући у обзир укупне расходе и издатке утврђене на састанку.

* + 1. *Програмска активност: Институти и заводи за јавно здравље*

Програм: Остала права из социјалног осигурања

Шифра програмске активности: 0002

Назив програмске активности: Институти и заводи за јавно здравље

Правни основ: Правни основ за финансирање здравствене заштите у делу који се односи на институте и заводе за јавно здравље представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања, Правилник о имунизацији и начину заштите лековима и др.).

Опис програмске активности: Програмска активност „Институти и заводи за јавно здравље“обухвата трошкове здравствене заштите (по цени здравствене услуге) осигураних лица настале пружањем услуга микробиологије, паразитологије и вирусологије. Такође, наведеном активношћу обухваћењи су и трошкови услуга епидемиологије, послова у вези са спровођењем обавезне имунизације и послова и задатака из области социјалне медицине, као и трошкови набавке вакцина.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Институти и заводи за јавно здравље“

Расходи за услуге института и завода за јавно здравље планирани су за 2020. годину на нивоу од 3.400,00 милиона динара, што је за 1.100,00 милиона динара (24,44%) мање од плана за 2019. годину.

Пројекција планских средстава сачињена је на основу података о фактурисаној вредности у току 2019. године са пројекцијом на годишњи ниво, узимајући у обзир укупне расходе и издатке утврђене на састанку. У оквиру ових средстава реализују се и расходи за вакцине за обавезну имунизацију у складу са Правилником о имунизацији и начину заштите лековима.

* + 1. *Програмска активност: Остваривање права ван територије Републике Србије*

Програм: Остала права из социјалног осигурања

Шифра програмске активности: 0003

Назив програмске активности: Остваривање права ван територије Републике Србије

Правни основ: Правни основ за финансирање здравствене заштите у иностранству представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, Правилник о условима и начину упућивања осигураних лица на лечење у иностранство, међународни споразуми о социјалном осигурању).

Опис програмске активности: Програмска активност „Остваривање права ван територије Републике Србије“ обухвата расходе по основу здравствене заштите по конвенцији, расходе по основу коришћење здравствене заштите у иностранству и расходе по основу упућивања осигураних лица на лечење у иностранство.

Одговорно лице: др Рада Милићевић, директор Сектора за здравствено осигурање

* Планирани расходи у оквиру програмске активности “Остваривање права ван територије Републике Србије“

Расходи за остваривање права на здравствену заштиту ван територије Републике Србије планирани су у износу од 1.750,00 милиона динара, што је за 98,00 милиона динара (5,93%) више у односу на план за 2019. годину.

У оквиру ових расхода планирани су:

- расходи по основу спровођења међународних споразума о социјалном осигурању (конвенције) у износу од 1.065,00 милиона динара, што је за 95,00 милиона динара (9,79%) више у односу на план за 2019. годину;

- расходи по основу коришћења здравствене заштите у иностранству у износу од 25,00 милиона динара, што је за 3,00 милиона динара (13,64%) више од плана за 2019. годину;

- расходи по основу упућивања осигураних лица на лечење у иностранство, који су планирани у износу од 660,00 милиона динара, што је на нивоу плана за 2019. годину.

* + 1. *Програмска активност: Помагала и направе*

Програм: Остала права из социјалног осигурања

Шифра програмске активности: 0004

Назив програмске активности: Помагала и направе

Правни основ: Правни основ за финансирање права осигураних лица на помагала и направе (медицинско-техничка помагала) представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, Правилник о медицинско-техничким помагалима која се обезбеђују из средстава обавезног здравственог осигурања и др.).

Опис програмске активности: Програмска активност „Помагала и направе“ обухвата расходе за медицинско-техничких помагала, која издају на налог државне и приватне апотеке и добављачи за медицинско-техничка помагала.

Одговорно лице: мр Драган Матић, заменик директора Сектора за економске послове

* Планирани расходи у оквиру програмске активности „Помагала и направе“

Расходи за помагала и направе планирани су у износу од 5.500,00 милиона динара, што је за 683,43 милиона динара (14,19%) више од плана за 2019. годину.

Ови расходи су планирани на основу кретања обавеза у току 2019. године са пројекцијом на годишњи ниво, као и на основу планираног прошрења права у Правилнику о медицинско-техничким помагалима која се обезбеђују из средстава обавезног здравственог осигурања.

* + 1. *Програмска активност: Услуге дијализе (материјал за дијализу)*

Програм: Остала права из социјалног осигурања

Шифра програмске активности: 0005

Назив програмске активности: Услуге дијализе (материјал за дијализу)

Правни основ: Правни основ за финансирање здравствене заштите у делу који се односи на услуге дијализе представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања, Правилник о стандардима материјала за дијализе које се обезбеђују из средстава обавезног здравственог осигурања и др.).

Опис програмске активности: Програмска активност „Услуге дијализе (материјал за дијализу)“ обухвата трошкове здравствене заштите осигураних лица оболелих од терминалне хроничне бубрежне инсуфицијенције настале пружањем услуга дијализе у здравственим установама из Плана мреже и ван Плана мреже здравствених установа. Такође, наведеном активношћу планирана су и средства за пружање услуга дијализе осигураним лицима у кућним условима.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Услуге дијализе (материјал за дијализу)“

Расходи за услуге дијализе (материјал за дијализу) планирани су за 2020. годину у износу од 3.800,00 милиона динара, што је за 474,58 милиона динара (11,10%) мање од плана за 2019. годину. Пројекција планских средстава сачињена је на бази фактурисане вредности здравствених установа у току 2019. године, пројектоване на годишњи ниво, узимајући у обзир укупне расходе и издатке утврђене на састанку.

Ови расходи обухватају средства за материјал и лекове за дијализу (осим епоетина) за здравствене установе из Плана мреже, материјал и накнаде трошкова за дијализе које се извршавају у кућним условима, рефундације кућних дијализа и трошкове лечења у специјалним болницама за хемодијализу ван Плана мреже.

* + 1. *Програмска активност: Услуге које пружају установе социјалне заштите*

Програм: Остала права из социјалног осигурања

Шифра програмске активности: 0006

Назив програмске активности: Услуге које пружају установе социјалне заштите

Правни основ: Правни основ за финансирање здравствене заштите у делу који се односи на услуге које пружају установе социјалне заштите представља Закон о здравственом осигурању и подзаконска акта донета за спровођење овог закона (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга, Правилник о Листи лекова који се прописују и издају на терет средстава обавезног здравственог осигурања и др.).

Опис програмске активности: Програмска активност „Услуге које пружају установе социјалне заштите“ обухвата средства за обезбеђивање здравствене заштите осигураним лицима смештеним у установама социјалне заштите.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Услуге које пружају установе социјалне заштите“

Расходи за програмску активност „Услуге које пружају установе социјалне заштите“ планирани су за 2020. годину у износу од 1.320,00 милиона динара, што је за 100,00 милиона динара (8,20%) више у односу на план за 2019. годину. У оквиру ових расхода планирано је и увећање плата медицинском кадру на исти начин и у истим процентима како је дефинисано Законом о буџетском систему.

* + 1. *Програмска активност: Институт/заводи за трансфузију крви и Институт за вирусологију и имунологију*

Програм: Остала права из социјалног осигурања

Шифра програмске активности: 0007

Назив програмске активности: Институт/заводи за трансфузију крви и Институт за вирусологију и имунологију

Правни основ: Правни основ за финансирање здравствене заштите у делу који се односи на институт/заводе за трансфузију крви и институт за вирусологију и имунологију представља Закон о здравственом осигурању, Закон о трансфузијској медицини и подзаконска акта (Правилник о садржају и обиму права из обавезног здравственог осигурања и о партиципацији, План здравствене заштите из обавезног здравственог осигурања у Републици Србији, Правилник о уговарању здравствене заштите из обавезног здравственог осигурања са даваоцима здравствених услуга и др.).

Опис програмске активности: Програмска активност „Институт/заводи за трансфузију крви и институт за вирусологију и имунологију“ обухвата средства за пружање здравствене заштите осигураним лицима у институту/заводу за трансфузију крви и институту за вирусологију и имунологију.

Одговорно лице: др Мирјана Узуновић Мако, директор Сектора за уговарање здравствене заштите, медицинске послове и процену нових технологија

* Планирани расходи у оквиру програмске активности „Институт/заводи за трансфузију крви и Институт за вирусологију и имунологију“

Расходи који се односе на пружање услуга Института за трансфузију крви Србије и завода за трансфузију крви Нови Сад и Ниш, као и Института за вирусологију, вакцине и серуме „Торлак“ планирани су за 2020. годину у износу од 1.000,00 милиона динара, што је за 40,00 милиона динара (4,17%) више од плана за 2019. годину. Пројекција планских средстава обухвата и средства за пружање услуга НАТ тестирања у Институту за трансфузију крви Србије.

* + 1. *Програмска активност: Накнаде зараде услед привремене неспособности за рад*

Програм: Остала права из социјалног осигурања

Шифра програмске активности: 0008

Назив програмске активности: Накнаде зараде услед привремене неспособности за рад

Правни основ: Правни основ за програмску активност „Накнаде зараде услед привремене неспособности за рад“ представља Закон о здравственом осигурању и подзаконска акта донета за спровођење овог закона (Правилник о медицинско-доктринарним стандардима за утврђивање привремене спречености за рад и Правилник о начину и поступку остваривања права из обавезног здравственог осигурања).

Опис програмске активности: Програмска активност „Накнаде зараде услед привремене неспособности за рад“ обухвата средства ради остваривања права осигураних лица на накнаде зараде услед привремене неспособности за рад (боловања) преко 30 дана у складу са Законом. Сходно Закону, утврђено је да се у случају привремене спречености за рад, на терет средстава обавезног здравственог осигурања обезбеђује накнада зараде почев од 31. дана привремене спречености за рад у износу од 65% од основа за накнаду зараде, осим за накнаде зараде услед привремене спречености за рад преко 30 дана у вези са одржавањем трудноће за коју се накнада зараде обезбеђује у висини од 100% основа за накнаду зараде, с тим што се из средстава обавезног здравственог осигурања обезбеђује износ од 65% од основа за накнаду зараде, а износ од 35% од основа за накнаду зараде из средстава буџета Републике Србије која се преносе Републичком фонду.

Одговорно лице: мр Драган Матић, заменик директора Сектора за економске послове

* Планирани расходи у оквиру програмске активности „Накнаде зараде услед привремене неспособности за рад“

Планирани расходи за накнаде зараде услед привремене непособности за рад за 2020. годину износе 14.100,00 милиона динара и већи су за 2.173,27 милиона динара (18,22%) од плана за 2019. годину. Ови расходи планирани су на основу пројекције обавеза за ову намену на годишњем нивоу.

У оквиру ових расхода, обухваћени су и расходи за 35% накнаде зараде услед привремене спречености за рад преко 30 дана у вези са одржавањем трудноће, у износу од 3.300,00 милиона динара, који се обезбеђују у буџету.

* + 1. *Програмска активност: Накнада путних трошкова*

Програм: Остала права из социјалног осигурања

Шифра програмске активности: 0009

Назив програмске активности: Накнада путних трошкова

Правни основ: Правни основ за програмску активност „Накнада путних трошкова“ представља Закон о здравственом осигурању и Правилник о начину и поступку остваривања права из обавезног здравственог осигурања.

Опис програмске активности: Програмска активност „Накнада путних трошкова“ обухвата средства ради остваривања права на накнаду путних трошкова осигураних лица у вези са коришћењем здравствене заштите. Сходно Закону, накнада трошкова превоза у вези са коришћењем здравствене заштите, обезбеђује се осигураним лицима, као и пратиоцу осигураног лица, у случају упућивања у здравствену установу ван подручја матичне филијале, ако је здравствена установа удаљена најмање 50 километара од места његовог становања, у складу са одредбама Закона. Накнада трошкова превоза припада осигураном лицу када је од изабраног лекара, здравствене установе или надлежне лекарске комисије упућен или позван у друго место ван подручја матичне филијале у вези са остваривањем здравствене заштите или ради оцене привремене спречености за рад. Изузетно, осигураном лицу упућеном на хемодијализу, као и на хемио и радио терапију, детету до навршених 18 година живота и старијем лицу које је тешко душевно или телесно ометено у развоју, упућеним на свакодневно лечење и рехабилитацију у здравствену установу, односно приватну праксу, ван места пребивалишта у друго место на подручју матичне филијале, припада накнада трошкова превоза на основу мишљења лекарске комисије.

Одговорно лице: мр Драган Матић, заменик директора Сектора за економске послове

* Планирани расходи у оквиру програмске активности „Накнада путних трошкова“

Расходи за путне трошкове осигураних лица у вези са коришћењем здравствене заштите планирани су у износу од 1.300,00 милиона динара, што је за 100,00 милиона динара (8,33%) више од плана за 2019. годину. Пројекција средстава сачињена је на основу сагледавања обавеза по овом основу у 2019. години са пројекцијом на годишњи ниво.

9. ПРИХОДИ И ПРИМАЊА И РАСХОДИ И ИЗДАЦИ КОРИСНИКА СРЕДСТАВА РЕПУБЛИЧКОГ ФОНДА

Чланом 2. Закона о буџетском систему прописано је да Финансијски план Републичког фонда садржи и финансијске планове корисника средстава Републичког фонда (здравствене и апотекарске установе чији је оснивач Република Србија, односно локална власт, које Републичком фонду достављају образац 5 - Извештај о извршењу буџета).

Републички фонд се обратио здравственим установама за доставу процењених прихода и примања и расхода и издатака по изворима финансирања за 2020. годину. Подаци достављени од стране здравствених установа о процењеним приходима и примањима и расходима и издацима из буџета, донација и из осталих извора су коришћени за израду процењених прихода и примања и расхода и издатака здравствених установа за 2020. годину из члана 3. став 3. Финансијског плана за 2020. годину.

Укупно процењени приходи и примања корисника средстава Републичког фонда у 2020. години износе 268.908,25 милиона динара и процењени су по изворима финансирања.

Најзначајнији приходи и примања су од организација обавезног социјалног осигурања, односно Републичког фонда и износе 228.200,98 милиона динара (84,86% укупних прихода и примања). Највећи удео у приходима од ООСО имају приходи од трансфера између буџетских корисника на истом нивоу (99,39%).

У оквиру процењених прихода и примања корисника средстава Републичког фонда од организација обавезног социјалног осигурања (колона 5) садржани су процењени приходи по основу партиципације за пружене услуге, лекове на рецепт и медицинско-техничка помагала издата осигураним лицима Републичког фонда у износу од 3.205,00 милиона динара (економскa класификацијa 781000).

Структура процењених прихода од партиципације у 2020. години приказана је у следећој табели:

(у милионима динара)

|  |  |  |  |
| --- | --- | --- | --- |
| Ред. бр. | Врста | Процењена партиципација | Структура (%) |
| 1. | Лекови на рецепт (без приватних апотека) | 2.283,00 | 71,23 |
| 2. | Примарна здравствена заштита | 588,00 | 18,35 |
| 3. | Секундарна и терцијарна здравствена заштита | 263,00 | 8,21 |
| 4. | Стоматологија | 36,00 | 1,12 |
| 5. | Помагала у апотекама (без приватних апотека) | 0,40 | 0,01 |
| 6. | Заводи за јавно здравље | 8,00 | 0,25 |
| 7. | Установе специјализоване за рехабилитацију | 26,00 | 0,81 |
| 8. | Институт и заводи за трансфузију | 0,60 | 0,02 |
|  | УКУПНО: | 3.205,00 | 100,00 |

Приходи и примања из осталих извора планирани су у износу од 27.376,13 милиона динара и учествују са 10,18% у укупним приходима и примањима.

Приходи и примања из буџета планирани су у износу од 12.561,65 милиона динара и чине их приходи и примања од Републике, аутономне покрајине и општине. Ови приходи чине 4,67% укупних прихода и примања.

Приходи од донација планирани су у износу од 769,50 милиона динара и чине 0,29% укупно планираних прихода и примања.

Укупно пројектовани расходи и издаци корисника средстава Републичког фонда у 2019. години износе 268.908,25 милиона динара и пројектовани су по изворима финансирања.

Укупни расходи и издаци највећим делом су финансирани од стране организација обавезног социјалног осигурања, односно Републичког фонда и износе 228.200,98 милиона динара (84,86% укупних расхода и издатака).

Планирани расходи здравствене заштите у износу од 260.734,10 милиона динара односе се на све даваоце здравствених услуга, укључујући и оне који не достављају образац 5 (Извештај о извршењу буџета) Републичком фонду (установе ван Плана мреже, приватне апотеке, добављачи за помагала, установе социјалне заштите и др). Такође, расходи везани за трошкове лечења у иностранству се не укључују у колону од ООСО. Самим тим, планирани расходи здравствене заштите су већи од планираних расхода у колони 5 (од ООСО).

У укупним расходима и издацима расходи за запослене учествују са 57,18% и износе 153.768,25 милиона динара. Од тога, зараде износе 146.163,36 милиона динара, које се највећим делом обезбеђују из средстава Републичког фонда (135.150,42 милиона динара, што је 92,47% укупних зарада), која су намењена здравственим установама за зараде за уговорени број радника и средстава које здравствене установе остварују по основу фактурисаних услуга, а из којих врше исплату зарада.

Расходи и издаци финансирани из осталих извора планирани су у износу од 27.376,13 милиона динара и чине 10,18% укупних расхода и издатака.

Расходи и издаци финансирани из буџета планирани су у износу од 12.561,65 милиона динара и чине 4,67% укупно планираних расхода и издатака. Ови расходи и издаци финансирани су из три врсте извора: од Републике, аутономне покрајине и општине.

Расходи и издаци финансирани из донација чине 0,29% укупних расхода и издатака и износе 769,46 милиона динара.

Апотеке остварују сопствене приходе по основу продаје лекова, магистралних препарата, као и немедицинских средстава чија се продаја врши слободно на тржишту.

Центри за рехабилитацију остварују сопствене приходе пружањем услуга из области здравственог туризма, као и пружањем здравствених услуга рехабилитације на тржишту.

\*

\* \*

На основу напред наведеног, предлаже се да Управни одбор Републичког фонда донесе Финансијски план Републичког фонда за здравствено осигурање за 2020. годину и пројекције прихода и примања и расхода и издатака Републичког фонда за здравствено осигурање за 2021. и 2022. годину.

П Р О Ј Е К Ц И Ј А

ПРИХОДА И ПРИМАЊА И РАСХОДА И ИЗДАТАКА РЕПУБЛИЧКОГ ФОНДА ЗА ЗДРАВСТВЕНО ОСИГУРАЊЕ ЗА 2021. И 2022. ГОДИНУ

У складу са закључцима са састанка укупни приходи и примања и расходи и издаци за 2021. годину износе 319,3 милијарди динара, а за 2022. годину износе 339,7 милијарди динара.

На основу наведеног, полазећи од пројекције прихода и примања и расхода и издатака за 2020. годину, утврђена је пројекција прихода и примања и расхода и издатака за 2021. и 2022. годину, и то:

I ПРИХОДИ И ПРИМАЊА

(у 000 динара)

|  |  |  |  |
| --- | --- | --- | --- |
| Економска класифи-кација | ПРИХОДИ И ПРИМАЊА | Финансијски план за 2021. годину | Финансијски план за 2022. годину |
| 1 | 2 | 3 | 4 |
| 700000 | ТЕКУЋИ ПРИХОДИ | 319.297.000 | 339.696.680 |
| 720000 | СОЦИЈАЛНИ ДОПРИНОСИ | 219.717.000 | 233.757.000 |
| 721000 | Доприноси за социјално осигурање | 219.717.000 | 233.757.000 |
| 721100 | Доприноси за социјално осигурање на терет запослених | 101.466.000 | 107.950.000 |
| 721200 | Доприноси за социјално осигурање на терет послодавца | 105.278.000 | 112.005.000 |
| 721300 | Доприноси за социјално осигурање лица која обављају самосталну делатност и незапослених лица | 12.792.000 | 13.609.000 |
| 721400 | Доприноси за социјално осигурање који се не могу разврстати | 181.000 | 193.000 |
| 730000 | ДОНАЦИЈЕ И ТРАНСФЕРИ | 29.710.200 | 32.471.380 |
| 733000 | ТРАНСФЕРИ ОД ДРУГИХ НИВОА ВЛАСТИ | 29.710.200 | 32.471.380 |
| 733100 | Текући трансфери од других нивоа власти | 29.710.200 | 32.471.380 |
| 733160 | Текући трансфери од других нивоа власти у корист организација обавезног социјалног осигурања | 29.710.200 | 32.471.380 |
| 733161 | Текући трансфери од других нивоа власти у корист Републичког фонда за здравствено осигурање | 29.710.200 | 32.471.380 |
| 7331611 | Трансфери од буџета за здравствену заштиту лица из члана 16. Закона | 5.184.000 | 5.515.000 |
| 7331612 | Трансфери од буџета за подршку активностима Банке репродуктивних ћелија | 113.000 | 120.000 |
| 7331615 | Трансфери од буџета за здравствену заштиту лица оболелих од ретких болести | 2.705.000 | 2.878.000 |
| 7331616 | Трансфери од буџета - 35% накнаде зараде услед привремене спречености за рад преко 30 дана у вези са одржавањем трудноће | 3.719.000 | 3.957.000 |
| 7331617 | Трансфери од буџета по основу доприноса за здравствено осигурање за одређена привредна друштва по Закључку Владе | 338.000 | 360.000 |
| 7331618 | Трансфери од буџета због смањене стопе доприноса за здравствено осигурање | 17.651.200 | 19.641.380 |
| 740000 | ДРУГИ ПРИХОДИ | 5.410.100 | 5.755.500 |
| 741000 | ПРИХОДИ ОД ИМОВИНЕ | 400 | 500 |
| 742000 | ПРИХОДИ ОД ПРОДАЈЕ ДОБАРА И УСЛУГА | 3.416.000 | 3.634.000 |
| 742100 | Приходи од продаје добара и услуга или закупа од стране тржишних организација | 9.000 | 10.000 |
| 742160 | Приходи од закупа од стране тржишних организација у корист организација обавезног социјалног осигурања | 9.000 | 10.000 |
| 742200 | Таксе и накнаде | 23.000 | 24.000 |
| 742300 | Споредне продаје добара и услуга које врше државне нетржишне јединице | 3.384.000 | 3.600.000 |
| 742360 | Приходи организација обавезног социјалног осигурања од споредне продаје добара и услуга које врше државне нетржишне јединице | 3.384.000 | 3.600.000 |
| 743000 | НОВЧАНЕ КАЗНЕ И ОДУЗЕТА ИМОВИНСКА КОРИСТ | 700 | 1.000 |
| 745000 | МЕШОВИТИ И НЕОДРЕЂЕНИ ПРИХОДИ | 1.993.000 | 2.120.000 |
| 745100 | Мешовити и неодређени приходи | 1.993.000 | 2.120.000 |
| 745160 | Мешовити и неодређени приходи у корист организација обавезног социјалног осигурања | 1.993.000 | 2.120.000 |
| 745161 | Мешовити и неодређени приходи у корист Републичког фонда за здравствено осигурање | 49.000 | 52.000 |
| 745166 | Средства од 5% бруто премије осигурања од аутоодговорности | 1.944.000 | 2.068.000 |
| 770000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА | 1.228.000 | 1.306.000 |
| 771000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА | 430.000 | 457.000 |
| 772000 | МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА ИЗ ПРЕТХОДНЕ ГОДИНЕ | 798.000 | 849.000 |
| 780000 | ТРАНСФЕРИ ИЗМЕЂУ БУЏЕТСКИХ КОРИСНИКА НА ИСТОМ НИВОУ | 63.231.700 | 66.406.800 |
| 781000 | ТРАНСФЕРИ ИЗМЕЂУ БУЏЕТСКИХ КОРИСНИКА НА ИСТОМ НИВОУ | 63.231.700 | 66.406.800 |
| 781300 | Трансфери између организација обавезног социјалног осигурања | 63.231.700 | 66.406.800 |
| 781310 | Трансфери од организација обавезног социјалног осигурања у корист Републичког фонда за здравствено осигурање | 63.231.700 | 66.406.800 |
| 781311 | Допринос за здравствено осигурање незапослених лица који плаћа Национална служба за запошљавање | 1.520.000 | 1.617.000 |
| 781312 | Допринос за здравствено осигурање корисника пензија и корисника других новчаних накнада који плаћа Републички фонд за ПИО за осигуранике запослене | 53.772.000 | 56.434.000 |
| 781313 | Трансфери од Републичког фонда за ПИО за осигуранике пољопривреднике у корист Републичког фонда за здравствено осигурање | 2.764.000 | 2.901.000 |
| 781314 | Трансфери од Републичког фонда за ПИО за осигуранике самосталних делатности у корист Републичког фонда за здравствено осигурање | 3.642.000 | 3.823.000 |
| 781315 | Допринос за здравствено осигурање корисника новчаних накнада из члана 224. Закона о пензијском и инвалидском осигурању | 26.500 | 27.800 |
| 781316 | Допринос за здравствено осигурање за лица која остварују накнаду зараде за време привремене спречености за рад (боловање) по прописима о здравственом осигурању, који плаћа Републички фонд за здравствено осигурање | 1.499.000 | 1.595.000 |
| 781317 | Допринос за здравствено осигурање који плаћа Национална служба за запошљавање по члану 45. Закона о доприносима за обавезно социјално осигурање | 8.200 | 9.000 |
| 800000 | ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ | 2.400 | 2.620 |
| 810000 | ПРИМАЊА ОД ПРОДАЈЕ ОСНОВНИХ СРЕДСТАВА | 2.400 | 2.620 |
| 811000 | Примања од продаје непокретности | 2.300 | 2.500 |
| 812000 | Примања од продаје покретне имовине | 70 | 80 |
| 813000 | Примања од продаје осталих основних средстава | 30 | 40 |
| 900000 | ПРИМАЊА ОД ЗАДУЖИВАЊА И ПРОДАЈЕ ФИНАНСИЈСКЕ ИМОВИНЕ | 600 | 700 |
| 920000 | ПРИМАЊА ОД ПРОДАЈЕ ФИНАНСИЈСКЕ ИМОВИНЕ | 600 | 700 |
| 921000 | Примања од продаје домаће финансијске имовине | 600 | 700 |
|  | УКУПНИ ПРИХОДИ И ПРИМАЊА | 319.300.000 | 339.700.000 |

II РАСХОДИ И ИЗДАЦИ ИСКАЗАНИ ПО ПРОГРАМСКОЈ СТРУКТУРИ

(у 000 динара)

|  |  |  |  |  |  |
| --- | --- | --- | --- | --- | --- |
| Програм | Програмска активност/  Пројекат | Економска класи-фикација | ОПИС | Финансијски план за 2021. годину | Финансијски план за 2022. годину |
| 1 | 2 | 3 | 4 | 5 | 6 |
| 1820 |  |  | ПОДРШКА СПРОВОЂЕЊУ ПОСЛОВА ИЗ НАДЛЕЖНОСТИ РЕПУБЛИЧКОГ ФОНДА | 5.836.120 | 6.207.130 |
|  | 0001 |  | АДМИНИСТРАЦИЈА И УПРАВЉАЊЕ | 5.836.120 | 6.207.130 |
|  |  | 410000 | Расходи за запослене | 3.069.000 | 3.265.000 |
|  |  | 411000 | Плате, додаци и накнаде запослених (зараде) | 2.469.000 | 2.627.000 |
|  |  | 412000 | Социјални доприноси на терет послодавца | 440.000 | 468.000 |
|  |  | 413000 | Накнаде у натури | 2.000 | 2.000 |
|  |  | 414000 | Социјална давања запосленима | 45.000 | 48.000 |
|  |  | 415000 | Накнаде трошкова за запослене | 96.000 | 102.000 |
|  |  | 416000 | Награде запосленима и остали посебни расходи | 17.000 | 18.000 |
|  |  | 420000 | Коришћење услуга и роба | 2.101.000 | 2.236.000 |
|  |  | 421000 | Стални трошкови | 620.000 | 660.000 |
|  |  | 422000 | Трошкови путовања | 9.000 | 10.000 |
|  |  | 423000 | Услуге по уговору | 1.240.000 | 1.319.000 |
|  |  | 424000 | Специјализоване услуге | 1.000 | 1.000 |
|  |  | 425000 | Текуће поправке и одржавање | 34.000 | 36.000 |
|  |  | 426000 | Материјал | 197.000 | 210.000 |
|  |  | 440000 | Отплата камата и пратећи трошкови задуживања | 23.120 | 24.130 |
|  |  | 441000 | Отплата домаћих камата | 120 | 130 |
|  |  | 444000 | Пратећи трошкови задуживања | 23.000 | 24.000 |
|  |  | 460000 | Донације, дотације и трансфери | 17.000 | 18.000 |
|  |  | 465000 | Остале дотације и трансфери | 17.000 | 18.000 |
|  |  | 465100 | Остале текуће дотације и трансфери | 17.000 | 18.000 |
|  |  | 465112 | Остале текуће дотације по закону | 17.000 | 18.000 |
|  |  | 480000 | Остали расходи | 276.000 | 292.000 |
|  |  | 482000 | Порези, обавезне таксе, казне и пенали | 36.000 | 38.000 |
|  |  | 483000 | Новчане казне и пенали по решењу судова | 225.000 | 239.000 |
|  |  | 485000 | Накнада штете за повреде или штету нанету од стране државних органа | 15.000 | 15.000 |
|  |  | 500000 | Издаци за нефинансијску имовину | 350.000 | 372.000 |
|  |  | 510000 | Основна средства | 350.000 | 372.000 |
|  |  | 511000 | Зграде и грађевински објекти | 68.000 | 72.000 |
|  |  | 512000 | Машине и опрема | 197.000 | 210.000 |
|  |  | 515000 | Нематеријална имовина | 85.000 | 90.000 |
| 1821 |  |  | ПРИМАРНА ЗДРАВСТВЕНА ЗАШТИТА | 102.662.000 | 109.222.000 |
|  | 0001 | 471211 | ПРУЖАЊЕ УСЛУГА ЗДРАВСТВЕНЕ ЗАШТИТЕ У ЗДРАВСТВЕНИМ УСТАНОВАМА ПРИМАРНЕ ЗДРАВСТВЕНЕ ЗАШТИТЕ | 54.789.000 | 58.290.000 |
|  | 0002 | 471211 | ЛЕКОВИ И МЕДИЦИНСКА СРЕДСТВА У ЗДРАВСТВЕНИМ УСТАНОВАМА ПРИМАРНЕ ЗДРАВСТВЕНЕ ЗАШТИТЕ | 3.381.000 | 3.597.000 |
|  | 0003 | 471214 | СТОМАТОЛОШКЕ УСЛУГЕ | 6.458.000 | 6.871.000 |
|  | 0004 | 471213 | ЛЕКОВИ ИЗДАТИ НА РЕЦЕПТ | 38.034.000 | 40.464.000 |
| 1822 |  |  | СЕКУНДАРНА И ТЕРЦИЈАРНА ЗДРАВСТВЕНА ЗАШТИТА | 169.071.000 | 179.875.000 |
|  | 0001 | 471215 | ПРУЖАЊЕ УСЛУГА ЗДРАВСТВЕНЕ ЗАШТИТЕ У УСТАНОВАМА СЕКУНДАРНЕ И ТЕРЦИЈАРНЕ ЗДРАВСТВЕНЕ ЗАШТИТЕ | 114.926.000 | 122.270.000 |
|  | 0002 | 471215 | ЛЕКОВИ И МЕДИЦИНСКА СРЕДСТВА У УСТАНОВАМА СЕКУНДАРНЕ И ТЕРЦИЈАРНЕ ЗДРАВСТВЕНЕ ЗАШТИТЕ | 51.440.000 | 54.727.000 |
|  | 0003 | 471215 | ЛЕКОВИ ЗА ЛЕЧЕЊЕ ЛИЦА ОБОЛЕЛИХ ОД РЕТКИХ БОЛЕСТИ | 2.705.000 | 2.878.000 |
| 1823 |  |  | ОСТАЛА ПРАВА ИЗ СОЦИЈАЛНОГ ОСИГУРАЊА | 41.730.880 | 44.395.870 |
|  | 0001 | 471292 | УСЛУГЕ УСТАНОВА СПЕЦИЈАЛИЗОВАНИХ ЗА ПРОДУЖЕНУ РЕХАБИЛИТАЦИЈУ | 4.170.000 | 4.436.000 |
|  | 0002 | 471299 | ИНСТИТУТИ И ЗАВОДИ ЗА ЈАВНО ЗДРАВЉЕ | 3.832.000 | 4.077.000 |
|  | 0003 |  | ОСТВАРИВАЊЕ ПРАВА ВАН ТЕРИТОРИЈЕ РЕПУБЛИКЕ СРБИЈЕ | 1.972.000 | 2.099.000 |
|  |  | 471221 | Здравствена заштита по конвенцији | 1.200.000 | 1.277.000 |
|  |  | 471223 | Здравствена заштита осигураника који живе у иностранству | 28.000 | 30.000 |
|  |  | 471224 | Трошкови слања осигураних лица на лечење у иностранству | 744.000 | 792.000 |
|  | 0004 | 471216 | ПОМАГАЛА И НАПРАВЕ | 6.200.000 | 6.596.000 |
|  | 0005 | 471212 | УСЛУГЕ ДИЈАЛИЗЕ (МАТЕРИЈАЛ ЗА ДИЈАЛИЗУ) | 4.283.000 | 4.557.000 |
|  | 0006 | 471217 | УСЛУГЕ КОЈЕ ПРУЖАЈУ УСТАНОВЕ СОЦИЈАЛНЕ ЗАШТИТЕ | 1.488.000 | 1.583.000 |
|  | 0007 | 471219 | ИНСТИТУТ/ЗАВОДИ ЗА ТРАНСФУЗИЈУ КРВИ И ИНСТИТУТ ЗА ВИРУСОЛОГИЈУ И ИМУНОЛОГИЈУ | 1.127.000 | 1.199.000 |
|  | 0008 | 471110 | НАКНАДЕ ЗАРАДЕ УСЛЕД ПРИВРЕМЕНЕ НЕСПОСОБНОСТИ ЗА РАД | 17.193.880 | 18.289.870 |
|  | 0009 | 471191 | НАКНАДА ПУТНИХ ТРОШКОВА | 1.465.000 | 1.559.000 |
|  |  |  | УКУПНИ РАСХОДИ И ИЗДАЦИ | 319.300.000 | 339.700.000 |